title: Luettelo laivalatomuksista

text: Larvikin lähellä on kolme kohdetta: Istrehågan , joka on Norjan kuuluisin laivalatomus, Elgesem ja rantakivikossa Mølen (valokuva ) . Muita latomuksia ovat Tingvoll (tai Tingvold) , Ekeberg ja Ullerøy .


title: Luettelo laivalatomuksista

text: Suomessa on noin 50 laivalatomusta. Niistä on Ahvenanmaalla 37, joista 14 ajoitetaan pronssikauteen ja muut mahdollisesti rautakauteen. Eniten laivalatomuksia on Sundissa Grytverknäsetissä, jossa niitä on 9 laivalatomusta. Ne ovat 3−13 metriä pitkiä ja 3−4 metriä leveitä. Näistä on kolme tutkittu ja vain yhdestä löytyi hautamateriaalia. Jäljistä päätellen vainaja poltettiin latomuksessa ja palaneet luut jätettiin hautaan. Vaikka radiohiiliajoituksia ei tehty, voidaan hauta sijoittaa pronssikauteen keramiikan perusteella. Eräs laivalatomuksista on kuvattu vuoden 1999 postimerkkiin.


title: Luettelo laivalatomuksista

text: Useimmat Ahvenanmaan laivalatomuksista ovat pohjois-eteläsuuntaisia. Ne on rakennettu pyörökallioiden laelle tai kallioharjanteille metsiin. Latomukset on aseteltu paljaalle kalliolle tiiviinä kivirivistöinä ja sisäosat täytettynä pikkukivillä. Yleensä laivat esiintyvät yksinään tai pienessä ryhmässä, mutta lähellä muiden pronssikauden hautarakennelmien kanssa. Vain yksi tapaus tunnetaan, jossa laivat on rakennettu yhteen kylki kyljessä. Hammarlansissa Torpin laivalatomus on aseteltu kiinni muiden hautarakennelmien kanssa.


title: Luettelo laivalatomuksista

text: Laihialla Murhaastonkankaalla olevalla hautaröykkiöalueella on yksi hauta, joka muistuttaa suuresti pieniä laivalatomuksia. Jos tavalliseen kiviröykkiön kylkeen latoo uuden haudan, saattaa vaikutelma muuttua laivalatomukseksi. Sen sijaan Porin Niittumaan pitkänomainen kivilatomus on ladottu pienistä kivistä pitkänomaiseksi "laivalatomukseksi". Latomuksen päissä on suuremmat kivet, mutta tällaisen variantin nimeämiseksi laivalatomukseksi kaipaa vielä Suomessa lisätutkimuksia.


title: Luettelo laivalatomuksista

text: Manner-Suomen latomukset ovat muodoltaan epämääräisempiä kuin Ruotsissa. Niistä ei myöskään ole löydetty hautauksia tai niitä ei ole pystytty ajoittamaan. Muita laivalatomuksiksi luokiteltuja hautoja tunnetaan esimerkiksi Kemiönsaaren Hamnholmssundetistä , Kotkan Höyteristä ja Salovaarasta , Haminan Savilahdesta , Talviapajanvuoresta ja Kuorisalosta ja lisäksi yhdet Laitilasta ja Raumalta.


title: Luettelo laivalatomuksista

text: Virosta tunnetaan kolme laivalatomusta. Saarenmaan eteläosassa Lüllen kylässä olevalta Sõrvenniemeltä tunnetaan kaksi gotlantilaista latomusta, jotka on rakennettu keulat yhdessä suoraan jonoon. Näistä näyttävämpi latomus on 7,5 metriä pitkä ja siitä on löydetty kaksi hiekkakivistä tehtyä paasiarkkua. Arkuista löydettiin palanutta luuta, keihäänkärki, pinsetit ja savikupin jäännökset. Se on ajoitettu 800 eaa. eli myöhäiselle pronssikaudelle. Toisessa Sõrven latomuksessa oli graniittilohkareista tehty arkku, jonka sisältä löydettiin saviastian jäännökset.


title: Luettelo laivalatomuksista

text: Tallinnan läheltä Väön kylästä on löytynyt kolmas Viron laivalatomus. Se on Viron laivalatomuksista vaatimattomin.


title: Luettelo laivalatomuksista

text: Latviasta tunnetaan vanhastaan 11 laivalatomusta viidessä ryhmässä vain yhdeltä seudulta Kuurinmaalta, jossa näitä kutsutaan nimellä "Velna laivas eli Pirunlaiva". Ne sijaitsivat rannikon läheisyydessä Rojajoen itärannalla 15 kilometrin matkalla: Bīlavi (2 kpl), Birznieki (1 kpl), Lībe (3 kpl), Mušinas (2 kpl) ja Plintiņi (1 kpl). Uusi löytöjä ovat Pojas (1 kpl) ja Paušas (1 kpl). Ne olivat 8−24 metriä pitkiä ja pisin niistä sijaitsi Dundagas Plintiņissä. Vain kolme vanhaa laivalatomusta on jäljellä.


title: Luettelo laivalatomuksista

text: Saksassa on Slesvig-Holtzsteinissa kaksi laivalatomusta. Kuuluisa pieni usean latomuksen kohde Altes Lager sijaitsee Menzlinin kylässä.


title: Luettelo laivalatomuksista

text: Viikinkien hyökkäykset Englantiin, Färsaarille ja Irlantiin jättivät sinne paljon jälkiä asuinpaikkojen, hautojen ja haaksirikkojen muodossa. Myös laivalatomus löytyy Man-saaren eteläosista Balladoolesta läheltä Arborya. Toinen laivalatomus saattaa olla saaren pohjoisosassa.


title: Ruotsi talviolympialaisissa 2014

text: Ruotsi osallistui vuoden 2014 talviolympialaisiin Sotšissa 106 urheilijalla 9 lajissa.


title: Mustakurkkumesikko

text: Mustakurkkumesikko ("Nesoptilotis leucotis") on mesikoiden heimoon kuuluva varpuslintu.


title: Mustakurkkumesikko

text: Mustakurkkumesikkoa tavataan Australiassa. Lajia on kuvattu suhteellisen yleiseksi, ja se on luokiteltu elinvoimaiseksi.


title: Keltakurkkumesikko

text: Keltakurkkumesikko ("Nesoptilotis flavicollis") on mesikoiden heimoon kuuluva varpuslintu.


title: Keltakurkkumesikko

text: Keltakurkkumesikkoa tavataan Australiassa Tasmanian osavaltiossa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Toinen Kadunpoika

text: Toinen Kadunpoika (oikealta nimeltään Erasmo Tilson Amon, s. 1990 Cabinda, Angola) on suomalainen rap-artisti.


title: Toinen Kadunpoika

text: Erasmo Tilson Amon syntyi köyhään perheeseen Cabindassa, Angolassa. Perhe muutti Suomeen Amonin ollessa kahdeksanvuotias. Hän kävi Suomessa koulua, josta hänet kuitenkin erotettiin kymmenvuotiaana. Amonin ongelmat jatkuivat vielä teini-iässä. Lastensuojeluviranomaiset ottivat hänet huostaan 12 vuoden iässä, ja hän asui yhteensä kolmessa eri sijaiskodissa. Päästessään pois hän oli 15-vuotias.


title: Toinen Kadunpoika

text: Päästessään pois sosiaaliviranomaisten huostasta hän alkoi tehdä omaa musiikkia. Hän teki ensimmäisen kappaleensa ”Nään tuttui paikkoi” Rähinä Recordsin studiolla. Tuolloin hänen artistinimensä oli Freakloy Amon. Vuonna 2006 Amon julkaisi ensimmäisen mixtapensa nimeltä "Kredibiliteetti Vol.1". Levyllä hän esiintyi yhdessä Anna Abreun, Gracias ja Steen1 kanssa Iso H:n miksaamilla kappaleilla ”Ollaan liikkees” (ft. Anna Abreu & Ba Freak) ja ”Uudet kuviot” (mukana Gracias ja Steen1), jotka julkaisi Yellowmic Records. Hän on myös tehnyt kaksi kappaletta Mikael Gabrielin ja Craciasin kanssa sekä yhden Steen1:n kanssa. Lisäksi hän on tehnyt ”Toinen Kadunpoika ft Asa räppäri ilo” räppäri Asan kanssa, joka ei päätynyt kuitenkaan levylle.


title: Toinen Kadunpoika

text: Kesällä 2007 Amon tapasi elokuvaohjaaja Susanna Helken, joka halusi tehdä dokumenttielokuvan Amonista ja tämän ystävistä. Dokumentti julkaistiin nimellä "Malmi Murderaz".


title: Toinen Kadunpoika

text: Vuonna 2008 julkaistiin Amonin ensimmäinen musiikkivideo ”Tää ei oo poppii hoppii”, joka herätti sen verran paljon huomiota, että Monspi tarjosi artistille levytyssopimusta, mutta sopimusta ei kuitenkaan solmittu. Näihin aikoihin artistinimi oli vaihtunut jo Toinen Kadunpoikaan. Samana vuonna hän oli mukana Kinotarin tytäryhtiön For Real Productions Oy:n tekemässä "Leikkipuisto"-nimisessä dokumenttielokuvassa. Projekti oli niin sanotusti jatkoa edelliselle elokuvaprojektille. "Leikkipuiston" ensi-ilta nähtiin Tampereen elokuvajuhlilla vuonna 2011. Myöhemmin sitä on myös esitetty ympäri Eurooppaa erilaisilla elokuvafestivaaleilla.


title: Toinen Kadunpoika

text: Vuonna 2009 Amon teki toisen Mixtapensa "Suomen vihatuin vol. 2", joka nauhoitettiin Kuben ja Gert Kaasikin Mäkki studiolla Tikkurilassa. Miksaamassa oli Johan Lönberg, joka tuotti debyyttialbumin "Nuori".


title: Toinen Kadunpoika

text: Toinen Kadunpoika oli mukana XO Recordsin keväällä 2010 julkaistulla "Hienoksi tislattu – Tuottajakokoelmalla". Hänen debyyttisinglensä ”Pelasta sielusi” julkaistiin XO Recordsin kautta 6. huhtikuuta 2011, ja se sai ensiesityksensä YleX-radiokanavalla 11. huhtikuuta. Toinen Kadunpoika nähtiin myös 19. huhtikuuta 2011 vierailemassa Ylen "Aamu-TV:ssä", jossa perehdyttiin uuteen singleen syvemmin.


title: Toinen Kadunpoika

text: Vuoden 2011 loppupuolella Toinen Kadunpoika solmi levytyssopimuksen Stupido Recordsin kanssa.


title: Toinen Kadunpoika

text: Amon perusti myös oman osakeyhtiön, viralliselta nimeltään "Young Huztla Records", vuoden 2012 alussa. Nimellä viitataan ”nuoreen rahantekijään”.


title: Toinen Kadunpoika

text: Syyskuussa 2013 Toinen Kadunpoika julkaisi debyyttilevynsä "Nuori". Levyllä vierailevat Paleface, Puppa J ja Se-yhtyeestä tuttu Yari. Levyltä on julkaistu neljä singleä: ”Lakko”, ”Nuori taimi”, ”Viinat kuohuu yli” ja ”Tervetuloa viidakkoon”, jossa esiintyi artistin silloinen tyttöystävä Saana Uimonen.


title: Toinen Kadunpoika

text: Erasmo nähtiin "Salatut elämät" -televisiosarjassa syksystä 2013 helmikuuhun 2014 asti. Lisäksi hänellä oli pieni rooli myös "Mustat lesket" -sarjassa.


title: Toinen Kadunpoika

text: Huhtikuussa 2014 ilmestyi "Nyt kolisee" -albumi, joka versioi J. Karjalaisen "Et ole yksin" -levyn kappaleita. Toinen Kadunpoika esiintyy kappaleella ”Nykyään näin” Kevin Tandun kanssa.


title: Toinen Kadunpoika

text: Toinen Kadunpoika on tehnyt Puppa J:n kanssa kappaleen 4. huhtikuuta 2014 ensi-iltansa saaneeseen "Muutoksii"-elokuvaan. Kappaleen on tuottanut Bommitommia, joka tuottanut muun muassa Jukka Poikaa. Elokuvan on ohjannut Sami Laitinen. Siinä kuullaan lisäksi muun muassa Raappanaa ja Asaa.


title: Kultakruunumesikko

text: Kultakruunumesikko ("Lichenostomus melanops") on mesikoiden heimoon kuuluva varpuslintu.


title: Kultakruunumesikko

text: Kultakruunumesikkoa tavataan Australian itä- ja kaakkoisosissa. Nimialalajia on kuvattu yleiseksi, mutta alalajia "cassidix" harvinaiseksi. Kultakruunumesikko on luokiteltu elinvoimaiseksi.


title: Punaviiksimesikko

text: Punaviiksimesikko ("Lichenostomus cratitius") on mesikoiden heimoon kuuluva varpuslintu.


title: Punaviiksimesikko

text: Punaviiksimesikkoa tavataan Australian eteläosissa. Lajia on kuvattu suhteellisen yleiseksi, ja se on luokiteltu elinvoimaiseksi.


title: Harmaapäämesikko

text: Harmaapäämesikko ("Ptilotula keartlandi") on mesikoiden heimoon kuuluva varpuslintu.


title: Harmaapäämesikko

text: Harmaapäämesikkoa tavataan Australiassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Herbert Blöcker

text: Herbert Blöcker (1. tammikuuta 1943 Fiefharrie – 15. helmikuuta 2014 Elmshorn) oli saksalainen kenttäratsastaja, olympiamitalisti ja Euroopan mestari.


title: Herbert Blöcker

text: Blöcker saavutti Münchenin kesäolympialaisissa 1976 hopeaa joukkuekilpailusta ja oli yksilökilpailussa 13:s. Hän palasi olympiatasolle Barcelonassa 1992, jossa voitti yksilökilpailussa hopeaa ja joukkuekilpailussa pronssia. Atlantassa 1996 Blöcker oli yksilökilpailussa 16:s.


title: Herbert Blöcker

text: MM-kilpailujen joukkuekilpailusta Blöcker saavutti neljä mitalia. EM-kilpailuihin hän osallistui kahdeksan kertaa. Blöcker kuoli syöpään 71-vuotiaana 15. helmikuuta 2014.


title: Viirulaulumesikko

text: Viirulaulumesikko ("Ptilotula ornata") on mesikoiden heimoon kuuluva varpuslintu.


title: Viirulaulumesikko

text: Viirulaulumesikkoa tavataan Australian eteläosissa. Lajia on kuvattu yleiseksi, ja se on luokiteltu elinvoimaiseksi.


title: Savannimesikko

text: Savannimesikko ("Ptilotula plumula") eli aiemmalta nimeltään savannilaulumesikko on mesikoiden heimoon kuuluva varpuslintu.


title: Savannimesikko

text: Savannimesikkoa tavataan laajalla alueella Australiassa. Lajia on kuvattu harvinaiseksi, mutta sen ei uskota olevan vaarassa, ja se on luokiteltu elinvoimaiseksi.


title: Pihamesikko

text: Pihamesikko ("Ptilotula fusca") on mesikoiden heimoon kuuluva varpuslintu.


title: Pihamesikko

text: Pihamesikkoa tavataan Australian kaakkois- ja itäosissa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Trifluorimetaanisulfonihappo

text: Trifluorimetaanisulfonihappo (CFSOH) on sulfonihappoihin kuuluva orgaaninen yhdiste. Yhdiste on yksi vahvimmista tunnetuista hapoista. Trifluorimetaanisulfonihappoa käytetään katalyyttinä useissa orgaanisissa reaktioissa.


title: Trifluorimetaanisulfonihappo

text: Huoneenlämpötilassa trifluorimetaanisulfonihappo on hygroskooppista kirkasta nestettä. Yhdiste liukenee veteen ja myös orgaanisiin poolisiin liuottimiin, kuten tetrahydrofuraaniin, asetonitriilin, dimetyylisulfoksidiin ja alkoholeihin. Alkoholit eivät ole kuitenkaan yhdisteelle hyviä liuottimia, koska trifluorimetyylisulfonihappo reagoi niiden kanssa. Trifluorimetaanisulfonihappo myös liuottaa itse monia orgaanisia yhdisteitä. Trifluorimetaanisulfonihappo on erittäin vahva happo ja sen pK-arvo on alle -2,8. Vahvuudeltaan se vastaa fluoririkkihapon ja perkloorihapon vahvuutta. Veden kanssa trifluorimetaanisulfonihappo muodostaa kiteisen hydraatin. Trifluorimetaanisulfonihappo on stabiili yhdiste aine 350 °C saakka. Se ei myöskään hydrolysoidu tai hapetu tai pelkisty helposti.. Kuumennettaessa muiden happojen läsnä ollessa yhdiste muodostaa trifluorimetaanisulfonihappoanhydridin.


title: Trifluorimetaanisulfonihappo

text: Trifluorimetaanisulfonihappoa valmistettiin ensimmäisen kerran vuonna 1954 hapettamalla bis(trifluorimetyylitio)elohopeaa vetyperoksidilla. Muita yhdisteen valmistusmenetelmiä ovat trifluorimetyylisulfonyylikloridin hydrolyysi tai metyylisulfonyylifluoridin fluoraus vetyfluoridilla elektrolyyttisesti ja muodostuvan trifluorimetyylisulfonyylifluoridin hydrolyysi.


title: Trifluorimetaanisulfonihappo

text: Trifluorimetaanisulfonihappoa käytetään happamana katalyyttinä useissa orgaanisissa reaktioissa. Sitä käytetään muun muassa esteröintien, alkeenien polymerisointien, Friedel–Crafts-alkylointien, Friedel–Crafts-asylointien, amiinien ja peptidien suojaryhmien poistamiseen, organometallikemiassa, heterosyklien valmistamiseen ja hiilihydraattikemiassa. Myös trifluorimetaanisulfonihapon metallisuoloja triflaatteja käytetään katalyytteinä orgaanisissa reaktioissa.


title: Keltapäämesikko

text: Keltapäämesikko ("Ptilotula flavescens") on mesikoiden heimoon kuuluva varpuslintu.


title: Keltapäämesikko

text: Keltapäämesikkoa tavataan Australian pohjoisosissa ja Papua-Uudessa-Guineassa. Lajia on kuvattu suhteellisen yleiseksi, ja sen kannankehitys on vakaa. Se on luokiteltu elinvoimaiseksi.


title: Niilo Räsänen

text: Niilo Bernhard Nikodemus Räsänen (6. joulukuuta 1890 Simo – 8. maaliskuuta 1965 Oulu) oli suomalainen rovasti, opettaja ja runoilija. Hän käytti myös nimimerkkiä "Teemu Pahnila".


title: Niilo Räsänen

text: Räsänen pääsi ylioppilaaksi Oulun lyseosta 1910. Hän opiskeli sitten teologiaa Helsingin yliopistossa ja hänet vihittiin papiksi 1914. Räsänen suoritti pastoraalitutkinnon 1916. Hän valmistui myöhemmin Turun yliopistosta filosofian kandidaatiksi 1926 ja filosofian maisteriksi 1927. Räsänen suoritti vielä kasvatusopillisen tutknnon 1929 ja teologian kandidaatin tutkinnon 1943. Hän teki opintomatkat Viroon vuosina 1928 ja 1932.


title: Niilo Räsänen

text: Räsänen toimi Oulaisten kirkkoherran apulaisena 1914–1838 ja sen jälkeen Temmeksen kirkkoherrana 1939–1947. Hän oli 1927 perustetun Oulaisten yhteiskoulun johtajana 1927–1932 sekä koulun uskonnon, ruotsin ja suomen kielen opettajana 1927–1936. Räsänen oli uskonnon ja historian lehtorina Heinolan, Raahen ja Itä-Suomen opettajaseminaareissa 1942–1947 ja viimeksi hän toimi uskonnon ja historian lehtorina Itä-Suomen opettajaseminaarissa Joensuussa 1947–1956 ennen eläkkeelle jäämistään.


title: Niilo Räsänen

text: Räsänen kirjoitti Oulaisten kunnan historiateoksen, kaksi runokokoelmaa sekä sävelsi ja sanoitti useita Opettajain lehdessä julkaistuja lauluja.


title: Niilo Räsänen

text:
Nimellä "Niilo Räsänen":
Nimimerkillä "Teemu Pahnila":


title: Valkosepelmesikko

text: Valkosepelmesikko ("Ptilotula penicillata") on mesikoiden heimoon kuuluva varpuslintu.


title: Valkosepelmesikko

text: Valkosepelmesikkoa tavataan laajalla alueella Australiassa. Lajia on kuvattu yleiseksi, ja se on luokiteltu elinvoimaiseksi.


title: Jana Romanova

text: Jana Romanova s. 11. toukokuuta 1983) on venäläinen ampumahiihtäjä.


title: Jana Romanova

text: Romanova on voittanut yhden maailmancupin osakilpailun, kaudella 2009–2010 Hanti-Mansijskissa. Maailmanmestaruuskilpailuissa hän on ollut parhaimmillaan seitsemäs vuonna 2008 Östersundissa. Sotšin olympialaisissa 2014 Romanova oli mukana Venäjän naisten hopeaa saavuttaneessa viestijoukkueessa, mutta kärysi myöhemmin dopingin käytöstä, mikä johti tulosten mitätöintiin ja kilpailukieltoon olympialaisissa.


title: Major League Baseball -kausi 1885

text: Major League Baseball -kausi 1885 käsitti kaksi erillistä liigaa. Vuodesta 1876 toiminut National League ja 1882 aloittanut American Association. Kauden päätteeksi NL:n ja AA:n mestarit kohtasivat seitsemän ottelun sarjassa, jossa St. Louis Browns ja Chicago White Stockings tasasivat voitot 3-3 yhden kamppailun päätyttyä ratkaisemattomaan.


title: Major League Baseball -kausi 1885

text: Buffalo Bisons ja Providence Greys pelasivat viimeisen kautensa NL:ssa. Seuraavalla kaudella ne korvattiin Kansas City Cowboysilla ja Washington Nationalsilla, josta myös Senators nimeä on käytetty.


title: Major League Baseball -kausi 1885

text: 2. ottelu keskeytyi, kun St. Louis jätti kentän kesken ottelun tilanteessa 4-5.


title: Ragni Cawén

text: Ragni Cawén, o. s. "Holmberg" (3. kesäkuuta 1891 Helsinki – 18. kesäkuuta 1981 Helsinki) oli suomalainen taidemaalari.


title: Ragni Cawén

text: Cawén opiskeli Suomen Taideyhdistyksen piirustuskoulussa 1908–1909 ja 1912–1915 sekä Taideteollisessa keskuskoulussa 1912–1917. Hän teki opintomatkat Dresdeniin Saksaan 1910 ja Pariisiin 1911.


title: Ragni Cawén

text: Cawén oli naimisissa vuodesta 1924 Marraskuun ryhmään kuuluneen taidemaalari Alvar Cawénin kanssa, ja hän toimi piirustuksenopettajana kansakouluissa 1920–1927.


title: Ragni Cawén

text: Avioduttuaan hän jätti maalaamisen ja keskittyi ajan tapaan miehensä tukemiseen. Miehensä kuoltua 1936 Cawén alkoi maalata uudelleen ja kehitti oman ekspressiivisen maalaustyylinsä. Kymmenen vuoden tauko tärkeässä elämänvaiheessa vaikutti kuitenkin kriitikko Timo Valjakan mukaan niin, ettei hän päässyt kehittymään riittävästi ja tuotanto jäi hajanaiseksi.


title: Ragni Cawén

text: Cawénin töitä oli näytteillä Kööpenhaminassa 1919, Berliinissä 1943 ja Tukholmassa 1947. Hän osallistui Suomen Taiteilijain näyttelyihin 1940-luvulla ja 1950-luvun alussa sekä Suomen Taideakatemian 3-vuotisnäyttelyyn 1950.


title: Ragni Cawén

text: Tampereen taidemuseossa oli Alvar ja Ragni Cawénin teosten näyttely 2015–2016.


title: Salme Vannas

text: Salme Fredrika Vannas (25. lokakuuta 1918 Eura – 4. syyskuuta 1993 Helsinki) oli suomalainen lääkäri ja Helsingin yliopiston viides oftalmologian eli silmätautiopin vakinainen professori. Vannaksen isä oli sahanomistaja Kustaa Lähteenmäki ja äiti Selma Elina Sievari.


title: Salme Vannas

text: Salme Lähteenmäki valmistui ylioppilaaksi Rauman yhteislyseosta 17-vuotiaana vuonna 1936. Hän kirjoittautui Helsingin yliopistoon ja suoritti lääketieteen opintoihin valmistavan medikofiilitutkinnon vuonna 1937 ja lääketieteen kandidaatin tutkinnon vuonna 1939. Salomaa valmistui Lääketieteen lisensiaatiksi vuonna 1946. Hän toimi opintojensa aikana ja niiden jälkeen Hauhon, Marttilan, Kosken ja Tarvasjoen, Kiukaisten, Euran, Honkilahden ja Lapuan kunnanlääkärin sijaisena vuosina 1941-1947. Salomaa myös avioitui opiskeluaikana lääketieteen lisensiaatti Eino Hjalmar Salomaan kanssa.


title: Salme Vannas

text: Salme Salomaa hakeutui vuonna 1948 erikoistumaan ensiksi Kivelän sairaalan silmätautiosaston ja vuotta myöhemmin Helsingin yleisen sairaalan silmätautien osaston apulaislääkäriksi. Hän valmistui silmätautien erikoislääkäriksi vuonna 1951 vuosi puolisonsa kuoleman jälkeen. Salomaa aloitti tutkimustyön jo erikoistuessaan ja väitteli lääketieteen ja kirurgian tohtoriksi hepariinin vaikutuksesta silmään vuonna 1952. Samana vuonna hän avioitui uudelleen Helsingin yliopiston silmätautiopin professorin Mauno Vannaksen kanssa.


title: Salme Vannas

text: Salme Vannaksen tutkimustyön edettyä hänet nimitettiin Helsingin yliopiston oftalmologian dosentiksi vuonna 1953. Samaan aikaan hän toimi silmätautien klinikan alilääkärinä vuosina 1952-1954 ja apulaisylilääkärinä vuosina 1954-1961. Vannas julkaisi uransa aikana noin 200 tieteellistä julkaisua.


title: Salme Vannas

text: Mauno Vannaksen erottua virastaan Salme Vannas nimitettiin silmätautiopin professoriksi vuonna 1961. Vannaksen kilpailija viranhaussa oli dosentti Arvo Oksala, joka kuitenkin peruutti hakemuksensa tullessaan valituksi samana vuonna Turun yliopiston silmätautiopin professoriksi. Salme Vannas oli ainoa naisprofessori Helsingin yliopiston lääketieteellisessä tiedekunnassa vuoteen 1974, jolloin Terttu Arajärvi nimitettiin lastenpsykiatrian professoriksi.


title: Salme Vannas

text: Vannas oli kiinnostunut erityisesti karsastuksesta, glaukoomasta, verkkokalvon laskimotukoksesta ja sarveiskalvokirurgiasta. Hän teki opintomatkoja Sveitsiiin, Espanjaan, Ranskaan ja Yhdysvaltoihin. Vannaksen aikana rakennutettiin yhteinen opetusrakemmus silmätautien ja korva-, nenä- ja kurkkutautien klinikoiden opetusta varten. Rakennus on myöhemmin purettu Haartmanin sairaalan rakentamisen vuoksi.


title: Salme Vannas

text: Vannas järjesti Helsingissä pohjoismaisen silmälääkärikongressin vuonna 1963 ja Euroopan silmälääkärikongressin vuonna 1984.


title: Salme Vannas

text: Vannas erosi professorin virasta 65-vuotiaana 1. syyskuuta 1984.


title: Salme Vannas

text: Vannas toimi Suomen Silmälääkäriyhdistyksen hallituksessa rahastonhoitajana vuosina 1959-1961 ja puheenjohtajana vuosina 1968–1969. Hänestä tuli yhdistyksen kunniajäsen vuonna 1978. Hän toimi rahastonhoitajana myös Mauno Vannaksen perustamassa Silmäsäätiössä vuosina 1960-1961 ja oli myöhemmin säätiön hallituksen pitkäaikainen puheenjohtaja vuosina 1966-1993. Säätiössä on nykyisin hänen nimikkorahastonsa.


title: Salme Vannas

text: Vannas oli Suomen edustaja Societas Ophthalmologica Europeassa vuodet 1961-1984, pohjoismainen edustaja Concilium Ophthalmologica Internationalis-yhdistyksessä ja perustajajäsen maailmanlaajuisessa vuonna 1975 perustetussa Academia Ophthalmologica Internationalis-yhdistyksessä, jonka jäsenmäärä oli silloin rajoitettu 45 professoriin. Hän toimi pitkään myös pohjoismaisen tieteellisen aikakauslehden Acta Ophthalmologican julkaisijakunnan jäsenenä.


title: Salme Vannas

text: Vannas toimi lääkintöhallituksen tieteellisessä neuvostossa vuodet 1962-1984 ja Helsingin yliopistollisen keskussairaalan liittohallituksessa vuodet 1975-1977. Lisäksi hän oli Mannerheimin lastensuojeluliiton näköhuoltotoimikunnan ja liittoneuvoston jäsen vuodet 1962-1977. Hän suunnitteli neuvola- ja kouluikäisten lasten näönseulontaa.


title: Salme Vannas

text: Salme Vannas kutsuttiin vuonna 1974 Kreikan silmälääkäriyhdistyksen kunniajäseneksi. Vuonna 1980 hänelle myönnettiin unkarilainen Vilmos Schulek-mitali. Salme Vannaksen täyttäessä 60 vuotta vuonna 1988 lyötettiin kuvanveistäjä Oskari Jauhiaisen suunnittelema Salme Vannas-mitali.


title: Salme Vannas

text: Salme Lähteenmäki avioitui vuonna 1940 lääkäri Eino Hjalmar Salomaan kanssa. Heille syntyi syntyi kolme lasta, Anja, Antti ja Maija Salomaa. Eino Salomaa kuoli vuonna 1950. Salme Salomaa avioitui uudelleen vuonna 1952 Helsingin yliopiston silmätautiopin professorin Mauno Vannaksen kanssa. Mauno ja Salme Vannakselle syntyi tytär Kaarina Vannas. Antti Vannas, Maija Vannas ja Kaarina Vannas opiskelivat silmätautien erikoislääkäreiksi. Antti Vannas kuoli vuonna 2006.


title: Salme Vannas

text: Vannaksen harrastukset olivat käsityöt ja puutarhanhoito, erityisesti ruusujen viljely.


title: Fanny Horn Birkeland

text: Fanny Horn Birkeland (o.s. Welle-Strand Horn, s. 8. maaliskuuta 1988 Oslo) on norjalainen uransa lopettanut ampumahiihtäjä. Hän kilpaili ampumahiihdossa vuosina 2004-2017.


title: Fanny Horn Birkeland

text: Ruhpoldingin MM-kilpailuissa 2012 Horn Birkeland oli mukana Norjan pronssia voittaneessa viestijoukkueessa. Sotšin olympialaisissa 2014 hän saavutti pronssia viestistä Norjan joukkueen kanssa. Ampumahiihdon MM-kilpailuissa 2015 hän oli pronssia saaneessa sekajoukkueessa. Oslon MM-kilpailuissa 2016 hän hiihti toisen osuuden maailmanmestaruuden voittaneessa Norjan naisten viestijoukkueessa. Yhteislähtökilpailussa hän sijoittui yhdeksänneksi.


title: Fanny Horn Birkeland

text: Maailmancupissa Horn Birkeland saavutti ensimmäisen palkintosijansa tammikuussa 2015 voitettuaan Ruhpoldingin pikakilpailun.


title: Fanny Horn Birkeland

text: Horn Birkeland lopetti uransa keväällä 2017.


title: Fanny Horn Birkeland

text: Horn Birkeland meni naimisiin Lars Helge Birkelandin kanssa elokuussa 2015.


title: Volodymyr Raskatov

text: Volodymyr Serhijovytš Raskatov (, myös , 23. lokakuuta 1957 Zaporožje, Ukrainan SNT – 11. tammikuuta 2014 Chișinău, Moldova) oli Neuvostoliittoa edustanut uimari, olympiamitalisti ja Euroopan mestari.


title: Volodymyr Raskatov

text: Raskatov saavutti Montréalin kesäolympialaisissa 1976 pronssia 400 metrin vapaauinnissa ja hopeaa 4×200 m vapaauintiviestissä. Vuotta myöhemmin hän kuului Neuvostoliiton Euroopan mestaruuden voittaneeseen 4×200 m vapaauintiviestijoukkueeseen.


title: Volodymyr Raskatov

text: Raskatov asui 1980-luvulta Moldovassa. Hän kuoli 56-vuotiaana Chișinăussa 11. tammikuuta 2014.


title: Hjördis Rosenlew

text: Hjördis Edith Rosenlew (11. lokakuuta 1892 Pori – 1970) oli suomalainen opettaja ja ruotsin kielellä kirjoittanut runoilija.


title: Hjördis Rosenlew

text: Hjördis Rosenlewin vanhemmat olivat varakonsuli Hugo Rosenlew (1862–1915) ja Hanna Maria Ericsson (1864–1952). Hän oli naimisissa vuodesta 1916 varatuomari, asianajaja Bruno Walter Bruunin (1889–1959) kanssa.


title: Hjördis Rosenlew

text: Hjördis Rosenlew valmistui filosofian kandidaatiksi 1928 ja hän toimi vanhempana lehtorina Toisessa yhteislyseossa Turussa.


title: Hohenlohe

text: Hohenlohe on saksalainen ruhtinassuku, joka sai nimensä Frankenissa sijainneen Hohenlohenin ruhtinaskunnan mukaan. Sukuun kuuluu monia eri haaroja.


title: Hohenlohe

text: Vanhimmat maininnat suvusta ovat 1100-luvulta, jolloin sen kerrotaan hallinneen Hohenlohenin linnaa Uffenheimin lähellä. Sieltä suku laajensi pian valtapiiriään muualle Frankenin alueelle. Hohenlohenin kreivin arvoa käytti ensimmäisenä Henrik I Hohenlohe (k. 1183). Hänen pojanpojistaan Gottfriedista ja Conradista periytyvät suvun haarat Hohenlohe-Hohenlohe ja Hohenlohe-Brauneck, joista jälkimmäinen kuitenkin sammui vuonna 1390. Gottfriedin suku on sittemmin haarautunut useasti. Vuonna 1551 se jakautui Hohenlohe-Neuensteinin ja Hohenlohe-Waldenburgin sukuhaaroihin. Neuensteinin haara kääntyi uskonpuhdistuksen aikana protestanttiseen uskoon ja sai 1764 valtakunnanruhtinaan arvon. Se jakautui myöhemmin edelleen Hohenlohe-Langenburgin ja Hohenlohe-Öhringenin haaroihin, joista Öhringen sammui 1805 ja Langenburg on edelleen jakautunut kolmeen haaran, jotka ovat Langenburg, Hohenlohe-Ingelfingen ja Hohenlohe-Kichberg (sammunut 1864). Katolisena pysynyt Waldenburgin haara sai 1744 ruhtinaan arvon, ja siihen kuuluvat haarat Hohenlohe-Bartenstein ja Hohenlohe-Shillingsfürst. Schillingsfürstin sukuhaaraan kuulunut Chlodwig zu Hohenlohe-Schillingsfürst sai 1840 Ratiborin ja Korveyn ruhtinaan ja hänen veljensä Victor vastaavan herttuan arvon.


title: Hohenlohe

text: Hohenlohen ruhtinaskunta mennetti itsenäisyytensä vuonna 1806 ja se jaettiin Baijerin ja Württembergin kesken.


title: Kaj Korkea-aho

text: Kaj Korkea-aho (s. 15. helmikuuta 1983 Ähtävä, Pedersören kunta) on suomenruotsalainen kirjailija ja kolumnisti, joka asuu Helsingissä.


title: Kaj Korkea-aho

text: Korkea-aho on opiskellut ruotsin kieltä ja kirjallisuustiedettä Åbo Akademissa, ja hän työskentelee "Hufvudstadsbladetin" kolumnistina. Hän on muodostanut Ted Forsströmin kanssa koomikkoparin ”Pleppo Toy”, joka on esiintynyt radiossa, televisiossa ja näyttämöllä, ja heidän sketsejään on julkaistu kirjana "Pleppoboken". — Korkea-ahon ja Forsströmin nuortenromaanisarjan ensimmäisestä osasta "Zoo! Viraalit nerot" on tekeillä TV-sarja, jonka ohjaa Elin Grönblom.


title: Kaj Korkea-aho

text: Korkea-aho on kirjoittanut kolme romaania, jotka on kaikki suomennettu: "Katso minuun pienehen" (2009), "Tummempaa tuolla puolen" (2012) ja "Paha kirja" (2015). Esikoisromaani sai Svenska Litteratursällskapetin palkinnon, ja toisesta romaanista muokattiin näytelmäversio, joka sai ensi-iltansa helmikuussa 2014 Viirus-teatterissa. Korkea-aho sai teoksestaan "Paha kirja" Kiitos kirjasta -mitalin vuonna 2016. Vuonna 2018 hänelle myönnettiin Längmanin säätiön palkinto.


title: Kaj Korkea-aho

text: Kolumneissaan ja romaaneissaan Korkea-aho on käsitellyt omaelämäkerrallisia teemoja, joihin kuuluvat ahdasmielinen uskonnollisuus, homoseksuaalisuus ja änkytys.


title: Gurli Sevón-Rosenbröijer

text: Gurli Sophia Ingeborg Sevón-Rosenbröijer (16. huhtikuuta 1892 Helsinki – 29. toukokuuta 1983 Helsinki) oli suomalainen toimittaja, kääntäjä ja ruotsin kielellä kirjoittanut kirjailija.


title: Gurli Sevón-Rosenbröijer

text: Gurli Sevón-Rosenbröijerin vanhemmat olivat liikemies Axel Voldemar Sevón ja Sonja Noschis. Hän oli naimisissa vuodesta 1916 everstiluutnantti Edvin Bertel Rosenbröijerin (1887–1943) kanssa, joka kaatui jatkosodassa.


title: Gurli Sevón-Rosenbröijer

text: Gurli Sevón-Rosenbröijer pääsi ylioppilaaksi 1910 ja valmistui filosofian maisteriksi 1919. Hän toimi aluksi opettajana Helsingissä.


title: Gurli Sevón-Rosenbröijer

text: Gurli Sevón-Rosenbröijer omisti vuodesta 1926 alkaen Pariisissa toimineen "Finlandia"-tiedotustoimiston ja hän asui itsekin Pariisissa. Hän kirjoitti useisiin suomalaisiin sanoma- ja naistenlehtiin, pääasiassa kuitenkin "Uusi Suomi" -lehteen. Vuosina 1949–1969 Sevón-Rosenbröijer välitti Pariisin muotiuutisia uutiskirjeiden muodossa suomalaisille muotisalongeille.


title: Kelsey Serwa

text: Kelsey Serwa (s. 1. syyskuuta 1989) on kanadalainen freestylehiihtäjä, joka kilpailee skicrossissa. Hän sai lajissa hopeamitalin Sotšin olympialaisissa 2014 ja kultaa Pyeongchangin olympialaisissa 2018.


title: Kelsey Serwa

text: Serwa voitti maailmanmestaruuden vuonna 2011 Deer Valleyssä. Hän on voittanut urallaan viisi maailmancupkilpailua: Sotšissa helmikuussa 2013, Innichen/San Candidossa joulukuussa 2012 ja samassa paikassa kaksi kertaa 2011 sekä Alpe d Huezissa tammikuussa 2011.


title: DNA:n sekvensointi

text: DNA:n sekvensointi on prosessi, jossa määritetään nukleotidien tarkka järjestys DNA-molekyylissä. Se sisältää kaikki menetelmät tai tekniikat, joita käytetään neljän eri emäksen, adeniiniin, guaniini, sytosiini ja tymiini (A, G, C,T) järjestyksen muodostaman geneettisen koodin selvittämisessä. Nopeiden sekvensointimenetelmien kehittyminen on kiihdyttänyt biologian ja lääketieteen kehitystä.


title: DNA:n sekvensointi

text: DNA:n ymmärtämisestä on tullut erottamaton osa biologian tutkimukselle samoin kuin useilla sovellusalueilla kuten diagnostiikka, biotekniikka, rikostutkimus ja systematiikka. Nykyaikaisen DNA-sekvensoinnin suuri nopeus on mahdollistanut koko DNA-järjestyksen ja genomin selvittämisen lukuisilta eliömuodoilta ja -lajeilta mukaan lukien ihmisen genomi.


title: DNA:n sekvensointi

text: Ensimmäiset DNA-järjestykset pystyttiin selvittämään 1970-luvun alussa kromatografialla. Myöhemmät fluoresenssiin perustuvia automatiosoituja analysointimenetelmiä käyttävät DNA-sekvensserit ovat tehneet DNA:n selvittämisestä nopeampaa ja helpompaa.


title: Voittamaton Maciste

text: Voittamaton Maciste (, ”Maciste vastaan šeikki”) on vuonna 1962 valmistunut italialainen seikkailuelokuva. Lajityypiltään peplumia edustavan elokuvan on ohjannut Domenico Paolella. Sen sankaria Macistea esittää yhdysvaltalainen Edmund Holovick alias Ed Fury.


title: Voittamaton Maciste

text: Maciste ja tämän ystävä Don Antonio matkustavat pohjoisafrikkalaiseen Melidaan, jonka šeikki on kaapannut Antonion morsiamen Isabellan. Melidan vankityrmässä on jo vuosia virunut Isabellan isä, Malagan herttua, jonka paikkaa juonittelijat tavoittelevat. Isabella kieltäytyy Macisten ja Antonion avusta pelastaakseen isänsä. Macisten osoitettua voimansa šeikki vapauttaa vangit ja he palaavat kotimaahansa, jossa Antonio ja Isabella saavat toisensa ja Maciste kukistaa vallantavoittelijat.


title: Voittamaton Maciste

text: Elokuvan italialainen nimi on lainattu Mario Camerinin vuonna 1926 ohjaamasta mykkäelokuvasta, jonka sankaria esitti alkuperäinen Maciste Bartolomeo Pagano. Se on merirosvo- ja miekkamieselokuvillaan tunnetuksi tulleen Domenico Paolellan ensimmäinen ohjaustyö peplum-tyylilajissa. Elokuva on kuvattu Cinemascope-laajakangastekniikalla Eastmancolor-väreissä Titanuksen studiolla Roomassa sekä Tor Caldaran luonnonsuojelualueella. Se jäi nimeltään komealta kalskahtavan elokuvayhtiön ainoaksi tuotannoksi.


title: Voittamaton Maciste

text: "Voittamaton Maciste" on vähillä resursseilla ja huolimattomasti toteutettu hyvin keskinkertainen peplum-seikkailu. Sitä on kenties hieman liioitellusti kutsuttu yhdeksi tyylilajin kammottavimmista elokuvista. Ursus-filmeillään suosiota saanut Ed Fury yrittää tehdä sankarista ironisen ja hauskan, mutta ei onnistu siinä kovinkaan hyvin. Parodisessa loppukohtauksessa kiinalaiset tulevat hakemaan rakastettunsa rinnalle juuri palannutta Macistea uuteen seikkailuun.


title: Niilo Tuomenoksa

text: Niilo Antti Tuomenoksa, sukunimi vuoteen 1906 "Törnqvist" (21. toukokuuta 1893 Oulu – 8. joulukuuta 1967 Helsinki) oli suomalainen viidennessä herätysliikkeessä mukana ollut uskonnollinen julistaja ja kirjailija.


title: Niilo Tuomenoksa

text: Tuomenoksa joutui isänsä kuoltua lopettamaan koulunkäynnin 14-vuotiaana ja menemään työhön tehtaaseen. Hän valmistui 29-vuotiaana metodistikirkon pappisseminaarista ja toimi aluksi pastorina Helsingissä. Vuonna 1940 Tuomenoksa muutti Yhdysvaltoihin ja teki siellä hengellistä työtä suomalaisten siirtolaisten keskuudessa Yhdysvalloissa ja Kanadassa. Vuonna 1950 Tuomenoksa oli käymässä Suomessa ja hänet kutsuttiin mukaan vuonna 1945 toimintansa aloittaneen Kansan Raamattuseuran toimintaan.


title: Mahiljoun lentoasema

text: Mahiljoun lentoasema (, ), on Valko-Venäjän Mahiljoun (Mogiljov) kaupungista maanteitse noin 18 kilometriä länsiluoteeseen, 3 kilometriä Knjažytsyn taajaman ja valtatie M4:n eteläpuolella sijaitseva, kansainväliseen liikenteeseen hyväksytty siviililentoasema. Lentokenttä sijaitsee kaupunkia ympäröivän Mahiljoun piirin puolella eikä itse kaupungissa. Kentän ylläpidosta vastaa Valko-Venäjän Liikenne ja viestintäministeriön ilmailuosaston alaisen kansallisen unitaarisen yrityksen Belaeronavigatsijan Mahiljoun osasto.


title: Mahiljoun lentoasema

text: Vuonna 2012 alkaneiden ja vuonna 2013 jatkuneiden uudistustöiden yhteydessä kentän pääkiitotie sai asfalttipinnan ja sitä jatkettiin muutamalla kymmenellä metrillä. Tilauslomalennot etelään oli tarkoitus aloittaa vuoden 2014 alkupuolella.


title: Wirkola

text: Wirkola on seuraavien henkilöiden sukunimi:


title: Robin Dahlstrøm

text: Robin Dahlstrøm (s. 29. tammikuuta 1988 Oslo, Norja) on norjalainen jääkiekkoilija, joka pelaa GET-ligaenin Storhamar Dragonsissa. Hän on pelipaikaltaan vasen laitahyökkääjä.


title: Robin Dahlstrøm

text: Dahlstrøm on Vålerenga IF:n kasvatti. Hän siirtyi 16-vuotiaana Frisk Askeriin kaudeksi 2004–2005. Seuraavalla kaudella 2005–2006 Dahlstrøm debytoi seuran GET-ligaen -joukkueessa. Kausi 2006–2007 oli hänen tulokaskautensa, joka toi Dahlstrømille 43 runkosarjaottelussa tehot 7+6=13 sekä seitsemässä playoff-ottelussa tehot 2+1=3. Kaudella 2008–2009 hän oli 16 osumallaan Frisk Askerin toiseksi paras maalintekijä Elias Godoyn kanssa. Kaudella 2009–2010 Dahlstrøm jakoi tehoilla 15+21=36 joukkueen sisäisen pistepörssin voiton David Nyströmin kanssa. Kevään 2010 karsintasarjassa hän oli seitsemällä osumallaan Frisk Askerin paras maalintekijä Nyströmin ja René Corbetin kanssa.


title: Robin Dahlstrøm

text: Kaudeksi 2010–2011 Dahlstrøm siirtyi Sparta Warriorsiin, jossa hän teki GET-ligaenin yhden kauden piste-ennätyksensä tehoilla 22+18=40. Dahlstrøm jakoi koko liigan maalipörssin kahdeksannen sijan Lillehammer IK:n Gino Guyerin ja Stavanger Oilersin Juha-Pekka Loikaksen kanssa. Hän voitti kauden päätteeksi Norjan-mestaruuden.


title: Robin Dahlstrøm

text: Kaudella 2011–2012 Dahlstrøm jatkoi uraansa Ruotsin toiseksi korkeimmalla sarjatasolla HockeyAllsvenskanin IF Troja-Ljungbyssä, jonka paras maalintekijä hän oli 13 osumallaan. Kaudella 2012–2013 Dahlstrøm oli joukkueen toiseksi paras pistemies ja maalintekijä tehoilla 12+13=25. Kaudeksi 2013–2014 hän siirtyi kaksivuotisella sopimuksella sarjatasoa ylemmäs SHL:n nousijajoukkue Örebro HK:hon. Dahlstrøm pelasi kauden aikana myös lainalla Allsvenskan-joukkue Djurgårdens IF:ssä. Kaudella 2014–2015 hän pelasi vain seitsemän SHL-ottelua ja suurin osa Dahlstrømin kaudesta eteni lainalla HC Vita Hästenissä.


title: Robin Dahlstrøm

text: Dahlstrøm palasi kaudeksi 2015–2016 kotimaahansa ja siirtyi vuoden mittaisella sopimuksella Lørenskog IK:n paitaan. Hän oli joukkueen paras maalintekijä ja kolmanneksi paras pistemies tehoilla 20+19=39. Dahlstrøm jakoi GET-ligaenin maalipörssin seitsemännen sijan Vålerenga IF:n Jørgen Karterudin kanssa. Hän voitti kauden päätteeksi hopeaa. Joulukuussa 2015 Dahlstrømin sopimusta Lørenskogin kanssa jatkettiin vuodella. Kaudella 2016–2017 hän ehti pelata joukkueessa yhdeksän ottelua, kunnes lokakuussa 2016 Dahlstrøm siirtyi loppukauden sopimuksella Allsvenskan-joukkue AIK IF:ään. Helmikuussa 2017 hän vaihtoi kuitenkin loppukaudeksi Tanskan Metal Ligaenin Herning Blue Foxiin.


title: Robin Dahlstrøm

text: Kaudeksi 2016–2017 Dahlstrøm palasi taas kotimaahansa ja siirtyi kaksivuotisella sopimuksella Storhamar Dragonsin riveihin.


title: Robin Dahlstrøm

text: Dahlstrøm edusti Norjaa Sotšin olympiakisoissa 2014 sekä MM-kilpailuissa vuosina 2013, 2014, 2015 ja 2016. Hän pelasi myös alle 20-vuotiaiden MM-kilpailuissa vuosina 2007 ja 2008 voittaen jälkimmäisestä turnauksesta A-lohkon pronssia. Dahlstrøm pelasi myös alle 18-vuotiaiden MM-kilpailuissa vuosina 2005 ja 2006. Norja pelasi ensimmäisen turnauksen I-divisioonassa ja voitti B-lohkon kultaa nousten seuraavaksi vuodeksi pääsarjaan.


title: Robin Dahlstrøm

text: Dahlstrømin pikkuveli Fabian Zuccarello pelaa WSHL-junioriliigan Valencia Flyersissa. Hänen vanhempi velipuolensa Mats Zuccarello Aasen pelaa NHL-joukkue New York Rangersissa.


title: Gunnar Mörn

text: August Gunnar Mörn (20. lokakuuta 1883 Saltvik, Ahvenanmaa - 6. syyskuuta 1918 Suomenlinnan vankileiri) oli suomenruotsalainen Turussa ilmestyneen Arbetet-lehden toimittaja.


title: Gunnar Mörn

text: Maanviljelijäperheeseen syntynyt Mörn käv lukkarinkoulun ja toimi sitten laulunopettajana Turun ruotsalaisissa kansakouluissa sekä kuoronjohtajana parissa kuorossa. Mörn tuli joulukuussa 1915 Arbetet-lehteen ensin avustajaksi ja vuoden 1917 loppupuolelta lähtien vakinaiseksi toimittajaksi. Mörn toimi aluksi lehden musiikkiarvostelijana ja hän omaksui samalla myös lehden kannattaman sosialistisen ohjelman.


title: Gunnar Mörn

text: Loppuvuodesta 1917 Mörn kannatti kirjoituksissaan jyrkän linjan punaisten omaksumaa linjaa ja hän jatkoi kiivassävyistä kirjoittamista myös Suomen sisällissodan aikana. Mörnin linja näkyi aluksi vain lehden mielipidepalstoilla mutta pian se alettiin käsittää myös lehden viralliseksi linjaksi. Mörnin lehtikirjoitukset herättivät pahaa verta paikallisten valkoisten keskuudessa ja niiden takia hänet myöhemmin tuomittiin kuolemaan vaikka hän ei ollutkaan osallistunut itse sotatoimiin.


title: Gunnar Mörn

text: Huhtikuussa 1918 Mörn pakeni Turusta Viipuriin punaisten alkaessa vetäytyä Etelä-Suomesta. Arbetet-lehden julkaisemista oli tarkoitus jatkaa Viipurissa mutta tämä suunnitelma ei toteutunut. Valkoisten vallattua Viipurin Mörne yritti paeta kaupungista mutta joutui vangiksi. Mörn oli vankina ensin Viipurin vankileirillä ja sitten Tammisaaren vankileirillä. Hänet tuomittiin valtiorikostuomioistuimessa kuolemaan ja teloitettiin Suomenlinnassa syyskuussa 1918.


title: Gunnar Mörn

text: Mörnin vaiheita käsitellään Teemu Keskisarjan kirjassa "Viipuri 1918" (2013) sekä Olli Korjuksen teoksessa "Kuusi kuolemaantuomittua" (2014).


title: Oleksandr Turtšynov

text: Oleksandr Valentynovytš Turtšynov (), s. 31. maaliskuuta 1964 Dnipropetrovsk on ukrainalainen poliitikko. Hänestä tuli vuoden 2014 Ukrainan vallankumouksen myötä parlamentin puhemies sekä toimea hoitanut presidentti, kunnes toukokuussa presidentinvaalissa valittu Petro Porošenko astui toimeensa.


title: Oleksandr Turtšynov

text:
Viktor Janukovytšin syrjäyttämisen jälkeen kansallismielisen oikeiston noustua valtaan Itä-Ukrainassa alkoi kapinaliike, joka alkoi miehittää eri hallintorakennuksia. Sisäministeri Arsen Avakov antoi ultimaatumin valtausten lopettamiseen 11. huhtikuuta 2014 mennessä tai ne lopetetaan voimatoimin.
14. huhtikuuta Turtšynov ilmoitti "terrorismin vastaisen operaation" aloittamisesta kapinallisia vastaan.


title: Oleksandr Turtšynov

text: Turtšynov on baptistikirkon pastori. Hän on myös johtanut riippumatonta uutistoimistoa sekä kirjoittanut psykologisia trillereitä.


title: Jorien ter Mors

text: Hän voitti Sotšin olympialaisissa 2014 sekä henkilökohtaisen 1 500 metrin kilpailun että joukkuetakaa-ajokilpailun uusilla olympiaennätysajoilla. Hän osallistui myös kaukalopikaluisteluun, ja oli ensimmäinen nainen joka osallistui olympialaisissa pikaluisteluun seka kaukalossa että radalla. Kaukalopikaluistelussa hän oli 1 500 metrillä neljäs, 1 000 metrillä viides ja 500 metrillä kuudes. Jo Vancouverin olympialaisissa 2010 hän osallistui kaukalopikaluisteluun ja sijoittui viestissä neljänneksi. Pyeongchangin olympialaisiin 2018 ter Mors ei päässyt Alankomaiden edustajaksi pikaluistelun 1 500 metrille mutta voitti kultaa 1 000 metrillä ajalla 1.13,56. 500 metrillä hän oli kuudes. Kaukalopikaluistelun 3 000 metrin viestissä hän sai pronssia ja oli 1 500 metrillä viides.


title: Jorien ter Mors

text: Ter Mors voitti Kolomnassa 2016 pikaluistelun maailmanmestaruuden 1 000 metrillä ajalla 1.14,73 ja 1 500 metrillä ajalla 1.53,92. Gangneungissa 2017 hän saavutti pronssia 1 000 metrillä. Sprinttereiden MM-kilpailuissa hän sai kultaa Changchunissa 2018 sekä pronssia Soulissa 2016 ja Calgaryssa 2017. EM-kilpailujen sprinttiottelussa hän sai hopeaa Heerenveenissä 2017. Hän on saavuttanut kaukalopikaluistelun MM-kilpailuissa hopeaa 1 000 metrillä 2013 ja 3 000 metrin viestissä 2011. Hän on voittanut Euroopan-mestaruuden kokonaiskilpailussa 2014 sekä viestissä 2011, 2012, 2013, 2014 ja 2016. Hän on saanut kokonaiskilpailussa lisäksi EM-hopeaa 2012 ja pronssia 2013. Viestissä hän on saavuttanut EM-pronssia 2007 ja 2010.


title: Cleveland Spiders

text: Cleveland Spiders oli yhdysvaltalainen baseballjoukkue, joka liittyi American Association -liigaan kaudella 1887, jolloin se tunnettiin myös nimillä "Forest Citys" tai "Blues". Joukkueen menestys AA:ssa oli heikko, mutta kauden 1888 jälkeen se valittiin korvaamaan Detroit Wolverines -joukkue National Leaguessa, jolloin joukkueen nimeksi vakiintui "Spiders".


title: Cleveland Spiders

text: Vuonna 1892 joukkue voitti kahtia jaetun kauden syyspuoliskon ja pelasi liigan mestaruusotteluissa kevätkauden voittajaa, Boston Beaneatersia vastaan häviten puhtaasti saavuttaen kuudessa ottelussa vain yhden tasapelin.


title: Cleveland Spiders

text: Vuonna 1895 Spiders sijoittui National Leaguessa toiselle sijalle ja haastoi Temple Cupissa Liigan voittajan Baltimore Oriolesin. Spiders voitti neljä ottelua viidestä. Seuraavalla kaudella joukkueet olivat jälleen liigan kaksi parasta, nyt oli Oriolesin vuoro viedä Temple Cup suoraan neljässä pelissä.


title: Cleveland Spiders

text:
Vuonna 1899 Robinsonin veljekset ostivat konkurssikypsän St. Louis Brownsin ja vaihtoivat sen nimeksi Perfectos. Kuitenkin he pitivät myös Spidersin omistuksessaan. Uskoen Perfectosin vetävän enemmän väkeä tiheämmin asutussaa St. Louisissa , Robinsonit siirsivät suurimman osan Clevelandin tähdistä, mukaan lukien tulevat Baseball Hall of Fame -jäsenet Cy Young, Jesse Burkett ja Bobby Wallace St. Louisiin.
Spidersin yleisömäärät romahtivat eivätkä muut joukkueet suostuneet pelaamaan League Parkilla, koska niiden osuus tuloista ei kattanut edes joukkueen majoitus- ja matkakuluja. Joukkueen oli siis pakko pelata valtaosa peleistään vieraissa. Joukkueen 42 kotipelin yleisökeskiarvo oli vain 145 katsojaa per peli 9000 -paikkaisella League Parkilla. 101 vierastappiota lienee ennätys, jota ei koskaan tulla rikkomaan. Vieraspeleistään joukkue voitti 11.


title: Cleveland Spiders

text: Joukkue oli yksi neljästä, jotka poistettiin National Leaguesta kauden 1899 jälkeen. Robinsonit myivät joukkueen Charles Somersille ja John Kilfoylelle 1900.


title: Cleveland Spiders

text: Vuonna 1900 American Leaguessa (silloin alasarja "minor league") pelasi joukkue nimeltään Cleveland Lake Shores (Western liigan aikana 1894-1899 "Grand Rapids Rustlers"). Kun American League julisti itselleen Major League aseman 1901, joukkueen nimeksi tuli Cleveland Bluebirds ("Blues"), ja lopulta muutamien eri nimien jälkeen Cleveland Indians.


title: Alla Tsuper

text: Tsuper voitti Sotšin olympiakisoissa 2014 kultaa. Torinossa 2006 hän oli kymmenes ja Vancouverissa 2010 kahdeksas.


title: Gas

text: Wolfgang Voigt (tunnetaan parhaiten nimellä Gas) (s. 1961) on saksalainen elektronisen musiikin artisti, joka tunnetaan ennen kaikkea minimaalisesta teknomusiikistaan.


title: Gas

text: Gas-nimen alla Voigt on julkaissut neljä studioalbumia, kaksi minilevyä sekä yhden kokoelmalevyn.


title: Gas

text: Voigt on myös perustanut yhden levy-yhtiön, Kompaktin vuonna 1998.


Jalkapallon alle 17-vuotiaiden maailmanmestaruuskilpailut 2003 järjestettiin Suomessa 13.–30. elokuuta 2003. Ottelukaupunkeina olivat Helsinki, Lahti, Tampere ja Turku. Kilpailuihin osallistui 16 maata, jotka oli jaettu neljään alkulohkoon. Lohkojen kaksi parasta selvisivät jatko-otteluihin.


title: Jalkapallon alle 17-vuotiaiden maailmanmestaruuskilpailut 2003

text: Turnauksen jälkeen 13 Sierra Leonen pelaajaa haki Suomesta turvapaikkaa. Oleskelulupa myönnettiin myöhemmin kymmenelle alaikäiselle pelaajalle, joiden joukossa olivat muun muassa Medo ja Patrick Bantamoi.


text: Lohko A


text: Lohko B


text: Lohko C


text: Lohko D


text:
5 maalia
4 maalia
3 maalia


text: Päävalmentaja: Jyrki Heliskoski


title: Slivicen taistelu

text: Slivicen taistelu oli viimeinen Tšekkoslovakian alueella käyty suuri taistelu toisessa maailmansodassa. Se käytiin 11.–12. toukokuuta 1945 Slivicen kylän lähistöllä, kun Carl Friedrich von Pückler-Burghaussin johtama 7 000 sotilaan osasto, johon kuului muun muassa Kampfgruppe Wallensteinin ja SS-divisioona Das Reichin joukkoja, yritti murtautua Jevgeni Olesenskin johtamien partisaaniryhmien läpi antautuakseen yhdysvaltalaisille. Neuvostoliiton 1., 2. ja 4. Ukrainan rintaman joukkojen saavuttua avustamaan partisaaneja saksalaiset antautuivat 12. toukokuuta. Taistelussa kaatui tuhat saksalaista, 60 neuvostosotilasta ja 13 partisaania. 6 000 saksalaissotilasta joutui neuvostoliittolaisten vangiksi. Saksalaisten komentaja ampui itsensä. Taistelun muistoksi Sliviceen pystytettiin muistomerkki vuonna 1970.


title: Xu Mengtao

text: Xu Mengtao (s. 12. heinäkuuta 1990) on kiinalainen freestylehiihtäjä. Hän on olympiamitalisti, maailmanmestari ja maailmancupin kokonaiskilpailun voittaja. Hän kilpailee freestylen hypyissä.


title: Xu Mengtao

text: Xu sai Sotšin olympiakisoissa 2014 hopeamitalin, Vancouverissa 2010 hän oli kuudes. Hän tavoitteli kultaa, mutta Vancouverissa hän kaatui ja Sotšissa horjahti pahasti osuen kädellään maahan.


title: Xu Mengtao

text: Vossin MM-kilpailuissa 2013 Xu voitti kultaa. Inawashirossa 2009 ja Deer Valleyssa 2011 hän sai MM-hopeaa, Kreischbergissä 2015 pronssia. Hän voitti nuorten maailmanmestaruuden 2007.


title: Xu Mengtao

text: Xu voitti freestylehiihdon maailmancupin kokonaiskilpailun kaudella 2012–2013, sijoittui toiseksi 2011–2012 ja viidenneksi 2010–2011. Hyppyjen maailmancupin hän voitti kausilla 2011–2012 ja 2012–2013, sijoittui toiseksi 2010–2011 sekä kolmanneksi 2009–2010 ja 2013–2014. Hän on voittanut 16 maailmancupin osakilpailua, sijoittunut kuusi kertaa toiseksi ja kuusi kertaa kolmanneksi.


title: Talviolympialaiset 2026

text: XXV talviolympialaiset järjestetään vuonna 2026. Kisojen isäntäkaupunki valitaan Kansainvälisen olympiakomitean kokouksessa Lausannessa vuonna 2019.


title: Bromietikkahappo

text: Bromietikkahappo eli bromietaanihappo (CHBrO) on etikkahapon bromattu johdannainen. Yhdistettä käytetään orgaanisessa synteesissä.


title: Bromietikkahappo

text: Bromietikkahappo esiintyy huoneenlämpötilassa heksagonaalisia tai rombisina värittöminä kiteinä. Yhdiste liukenee hyvin veteen ja polaarisiin orgaanisiin liuottimiin, kuten alkoholeihin ja asetoniin, ja myös dietyylieetteriin. Elektronegatiivisen bromiatomin aiheuttaman induktiivisen efektin vuoksi bromietikkahappo on etikkahappoa vahvempi happo ja sen pK-arvo on 2,9. Yhdiste reagoi helposti nukleofiilisellä substituutiolla bromidi-ionin ollessa lähtevänä ryhmänä. Esimerkki tästä on bromietikkahapon hydrolysoituminen glykolihapoksi. Bromietikkahapon reaktiot ovat tyypillisiä karboksyylihapoille, ja se muodostaa muun muassa estereitä ja amideja.


title: Bromietikkahappo

text: Bromietikkahappoa voidaan valmistaa usealla eri tavalla. Tyypillisiä valmistustapoja ovat etaanihapon suora bromaus bromilla etikkahappoanhydridin ja pyridiinin toimiessa katalyyttinä ja niin kutsuttu Hell–Volhard–Zelinsky-reaktio, jossa katalyyttinä on punainen fosfori. Katalyyttinä voidaan käyttää myös fosforitribromidia, mutta tällöin sivutuotteena voi muodostua myös dibromietikkahappoa. Muita tapoja valmistaa bromietikkahappoa on kloorietikkahapon reaktio vetybromidin tai vaihtoehtoisesti natrium- tai kaliumbromidin kanssa, bromieteenin hapetus typpihapolla, dibromivinyylieetterin hydrolyysi ja bromiasetonin hapetus ilman avulla.


title: Bromietikkahappo

text: Bromietikkahappoa käytetään orgaanisten synteesien lähtöaineita. Sen estereitä hyödynnetään Reformatski-reaktioissa.


title: Mārtiņš Onskulis

text: Mārtiņš Onskulis (s. 18. kesäkuuta 1994) on latvialainen alppihiihtäjä, joka edustaa Sk Pantera -seuraa.


title: Mārtiņš Onskulis

text: Onskulis osallistui Schladmingin MM-kilpailuissa 2013 pujotteluun, mutta ei selviytynyt siinä karsinnasta jatkoon. Sotšin olympialaisissa 2014 Onskulis sijoittui pujottelussa 27:nneksi ja keskeytti suurpujottelussa.


title: Naisyrittäjyyskeskus

text: Naisyrittäjyyskeskus ry (ruotsiksi: Kvinnoföretagarcentralen r.f.) on voittoa tavoittelematon, puoluepoliittisesti sitoutumaton ja riippumaton valtakunnallinen yhdistys, jonka tarkoituksena on edistää naisyrittäjyyttä Suomessa. Naisyrittäjyyskeskus on jäsen uusyrityskeskusverkostossa, jonka kattojärjestö on Suomen Uusyrityskeskukset ry.


title: Naisyrittäjyyskeskus

text: Syksyllä 1995 palkattiin Ritva Nyberg laatimaan suunnitelma Naisyrittäjyyden Edistämiskeskuksen perustamiseksi. Suunnitelma sai Kauppa- ja teollisuusministeriön tuen ja keskuksen toimintaa päätettiin rahoittaa kahden vuoden koeajaksi. Rahoituksen ehtona oli, että keskus hankkii osa rahoituksesta joko jäsenmaksuina tai toiminnasta perittävien osallistumismaksujen avulla. Naisyrittäjyyskeskus on perustettiin 20. toukokuuta 1996. Naisyrittäjyyskeskuksen toiminta pohjautuu niin sanottuun partnership-malliin, jossa julkishallinto ja elinkeinoelämä toimivat yhteistyössä. Kyseessä oli pilottiprojekti, jollaista ei ollut aiemmin toteutettu missään muualla.


title: Naisyrittäjyyskeskus

text: Naisyrittäjyyskeskuksen toimintaa ovat rahoittaneet ja yhteistyökumppaneina ovat toimineet Yksityisyrittäjäin Säätiö, Työ- ja elinkeinoministeriö, Opetus- ja kulttuuriministeriö, Pohjoismaiden ministerineuvosto sekä useat yksityiset yritykset ja liike-elämän järjestöt ja yhdistykset.


title: Naisyrittäjyyskeskus

text: Yhdistyksen perustamisasiakirjan allekirjoitti kymmenen yritystä ja elinkeinoelämän järjestöä. Perustajajäseniä olivat:


title: Naisyrittäjyyskeskus

text: Naisyrittäjyyskeskuksen tehtävänä on rohkaista naisia yrittäjyyteen sekä kannustaa ja tukea yrittäjyyden alkutaipaleella. sekä kehittää toimivien yrittäjien liiketoimintakompetenssia.


title: Naisyrittäjyyskeskus

text: Missiota toteutetaan2003 Euroopan komissio valitsi Naisyrittäjyyskeskus ry:n "yrittäjä auttaa yrittää" -toiminnan yhdeksi naisyrittäjyyden edistämisen "hyvä käytäntö" -malliksi EU-alueella. Tuolloin EU kartoitti 132 naisyrittäjyyttä edistävää hanketta kaikkiaan 17 maasta ja Suomesta oli tuossa joukossa kuusi hanketta. Malli esiteltiin yli 500 osanottajalle keväällä 2003 Brysselissä "European Forum on Female Entrepreneurship" -konferenssissa.


title: Naisyrittäjyyskeskus

text: 15.6.2005 Naisyrittäjyyskeskukselle myönnettiin ISO 9001/2000 -laatusertifikaatti perinteisillä uusyrityskeskusverkoston kesäpäivillä Porissa. Sertifikaatin luovutti SFS-Inspecta Oy:n toimitusjohtaja Harry Lindström.


title: Naisyrittäjyyskeskus

text: 4.5.2009 Suomen Uusyrityskeskukset ry toimitusjohtaja Pia Backman luovutti Naisyrittäjyyskeskukselle kunniakirjan esimerkillisestä yrittäjyyden edistämisestä.


title: Naisyrittäjyyskeskus

text: 14.5.2009 Naisyrittäjyyskeskus ry palkittiin Euroopan komission järjestämässä Yrittävä Eurooppa -loppukilpailussa Prahassa. Naisyrittäjyyskeskus saavutti ykkössijan kilpailun kategoriassa "Taitoihin ja osaamiseen investointi". Kategoriaan osallistui kymmeniä organisaatioita eri puolilta Eurooppaa.


title: Naisyrittäjyyskeskus

text: 19.–20.1.2011 UK Nordic Baltic Summit -konferenssissa Naisyrittäjyyskeskuksen "yrittäjä auttaa yrittäjää" -toimintamalleja esiteltiin Lontoossa arvovaltaisessa yhdeksän maan pääministeritapaamisessa.


title: Naisyrittäjyyskeskus

text: 8.11.2012 KONSTA-palkinto myönnettiin Naisyrittäjyyskeskuksen InnoLady Camp -koulutuskonseptille. InnoLady Camp on esimerkillisellä tavalla edistänyt keksintö- ja innovaatiotoimintaa Suomessa. Kansallisen KONSTA-palkinnon myönsi Suomalaisen Keksijöiden Tukiyhdistys Keksijän päivän pääjuhlassa.


title: Naisyrittäjyyskeskus

text: 2014 OECD on valinnut Naisyrittäjyyskeskus ry:n yrittäjyyttä parhaiten edistäväksi organisaatioksi Suomessa. OECD:n raportin mukaan Naisyrittäjyyskeskuksen pienellä budjetilla tehdyt tulokset ja vaikutukset naisyrittäjyyden edistämiseksi ovat olleet merkittäviä.


title: Naisyrittäjyyskeskus

text: 2014 EIGE eli European Institute for Gender Equality on tunnustanut Naisyrittäjyyskeskuksen InnoLady Camp koulutusmallin "hyväksi käytännöksi" EU:ssa.


title: Påminne

text: Påminne on Pohjan Sport ry:n omistama laskettelukeskus Åminneforsissa Raaseporin kaupungissa. Påminne on Suomen eteläisin rinnekeskus.


title: Påminne

text: Pisin rinne on 550 metriä pitkä ja korkeusero on 85 metriä. Kaikki rinteet ovat etelärinteitä. Påminne-Park on 450 metriä pitkä ja muodostuu kahdesta linjasta, toinen aloitteleville ja toinen kokeneemmille laskijoille. Rinteissä voi harrastaa laskettelua ja lautailua. Rinteitä keskuksessa on 5 + parkki.


title: Påminne

text: Påminnessä on hiihtokoulu, välinevuokraamo ja rinnekahvila joka on talvisesongin aikana auki rinteiden aukioloaikoina. Muulloin kahvila on auki sopimuksen mukaan. Yrityksille, koululaisille ja muille ryhmille räätälöidään tapahtumapäiviä niin rinneautoilussa kuin laskettelussa.


title: Påminne

text: Kesällä Mukelorinne toimii rinneautoratana. Pituutta radalla on noin 450 metriä ja korkeusero on noin 40 metriä. Rataa pitkin autot kulkevat painovoimalla rinnettä alas ja ylös mennään hiihtohissin vetämänä.


title: Elefantti (albumi)

text: Elefantti on suomalaisen Happoradio-yhtyeen kuudes albumi, joka julkaistiin 21. helmikuuta 2014. Albumilla on 11 kappaletta.


title: Elefantti (albumi)

text: Albumi nousi Suomen virallisen albumilistan kärkeen viikolla 9/2014.


title: Kauko Lindfors

text: Kauko Lindfors (s. 14. lokakuuta 1961 Hanko) on suomalainen elokuvaleikkaaja, -äänisuunnittelija, -äänittäjä, käsikirjoittaja ja -ohjaaja.


title: Kauko Lindfors

text: Hän on opiskellut elokuva-alaa Taideteollisen Korkeakoulun elokuvataiteen laitoksella vuosina 1987–1993. Vuonna 1988 Lindfors perusti opiskelutoverinsa Pekka Karjalaisen kanssa elokuvaääniyhtiön Kikeono Film Sound Oy:n. Yhtiö oli digitaalisen äänenkäsittelyn edelläkävijöitä Suomessa.


title: Kauko Lindfors

text: Elonetissä on mainittu yli sata elokuvaa, joissa Lindfors on työskennellyt.


title: Kauko Lindfors

text: Lindforsin käsikirjoittama, ohjaama, leikkaama ja lavastama elokuva "Puomimies rakastuu" sai elokuvataidetoimikunnan myöntämää laatutukea vuonna 1990.


title: Alppihiihto talviolympialaisissa 2014 – miesten pujottelu

text: Miesten pujottelu talviolympialaisissa 2014 käytiin 22. helmikuuta Roza Hutorin laskettelukeskuksessa. Itävalta otti kaksoisvoiton: Mario Matt voitti ja Marcel Hirscher tuli toiseksi. Kolmanneksi tuli Norjan Henrik Kristoffersen.


text: Kilpailun ensimmäinen kierros alkoi kello 16:45 paikallista aikaa. Lähtöpaikalla lämpötila oli 7,2°C ja tuuli oli 1 m/s lounaaseen. Maalialueella lämpötila oli 10,4°C. Tuulen voimakkuus ja suunta olivat samat. Sekä lähdössä että maalissa oli pilvistä.


text: Toinen kierros alkoi kello 20:15 paikallista aikaa. Lähtöpaikalla lämpötila oli 5,6°C ja tuuli oli tyyntynyt kokonaan. Maalissa lämpötila oli 6,1°C ja tuuli 1 m/s lounaaseen. Sekä lähdössä että maalissa taivas oli pilvetön.


title: Johannes Gabriel Palm

text: Johannes Gabriel Palm (1726, Björnekulla, Ruotsi – 15. maaliskuuta 1799, Jomala) oli ruotsalainen juristi, joka työskenteli osan urastaan Suomessa. Hänen vanhempansa olivat kirkkoherra ja rovasti Andreas Palm ja Elisabet Sofia Munthe. Johannes Gabriel Palm valmistui ylioppilaaksi Lundissa 1746 ja pääsi 1748 kruununprinssin husaarirykmentin varasotatuomariksi ja sotatuomariksi 1753. Komennettiin 1757 Pommerin sotaan sotatuomariksi ja vuodesta 1762 alkaen Stralsundiin pääsotatuomariksi sekä laivaston ylioikeuden justitiariukseksi. Palm toimi 1766–1786 Ahvenanmaan tuomiokunnan kihlakunnantuomarina ja työskenteli myös 1771 lähtien Turun hovioikeuden hovioikeudenasessorina reparatiovaltakirjalla. Vuonna 1786 hän siirtyi viranvaihdon kautta Vaasan hovioikeuden notaariksi, mutta sai omasta pyynnöstään eron virastaan samana vuonna. Vuonna 1791 Palm aloitti talonpoikien pyynnöstä Ahvenanmaan maanjako-oikeuden puheenjohtajana. Hän toimi myös 1786 lähtien Turun hovioikeuden apujäsenenä.


title: Johannes Gabriel Palm

text: Johannes Gabriel Palmin puoliso oli Landskronassa 1730 syntynyt Anna Rander, joka kuoli Jomalassa 1798. Puolison vanhemmat olivat kauppias Anders Rander ja Katarina Elisabet Gran.


title: Tero Kartastenpää

text: Tero Kartastenpää (s. 1978 Tampere) on suomalainen vapaa kirjoittaja ja feministisen Tulva-lehden päätoimittaja. Hän on kirjoittanut Jani Timosen kanssa tietokirjan "Provo opas – ärsyttämisen jalo taito" (2014).


title: Tero Kartastenpää

text: Kartastenpää on yksi kansainvälisen FAT-taidelehden perustajista. Hän on työskennellyt aikaisemmin muun muassa Aamulehdessä, Velissä ja Ylellä. Hän on kirjoittanut vapaana kirjoittajana muun muassa Helsingin Sanomiin, Trendiin, Imageen ja Mondoon.


title: Tero Kartastenpää

text: Kartastenpää on valmistunut filosofian maisteriksi Turun yliopiston mediatutkimuksesta. Hän on opiskellut myös naistutkimusta ja kulttuurihistoriaa.


title: Tero Kartastenpää

text: Kartastenpää teki valokuvataiteilija Susanna Majurin työparina valokuva- ja videotaidetta vuosina 1998–2009. He kuvasivat yhdessä muun muassa PMMP:n levyn "Veden varaan" kannet. Kartastenpää oli yhdessä Kasino Creative Studion työryhmässä toteuttamassa vuoden 2010 Shanghain maailmannäyttelyyn kuvasarjaa "HÄ? — Finnish–Chinese Visual Dictionary".


title: Jeesus Nasaretilainen (televisiosarja)

text: Jeesus Nasaretilainen on italialaisen Franco Zeffirellin vuonna 1977 ohjaama television minisarja, joka valmistui brittiläis-italialaisena yhteistuotantona.


title: Jeesus Nasaretilainen (televisiosarja)

text: Elokuvan käsikirjoitus ei seuraa joka kohdassa evankeliumien tapahtumia, vaan siihen on keksitty uusia juonenkäänteitä ja henkilöitä. Pääosissa nähdään useita tunnettuja näyttelijöitä.


title: Kuukulkija

text: Kuukulkija on Kuun pinnalla kulkemaan tehty laite. Se voi olla ajoneuvo, jolla kuualuksen miehistö liikkuu Kuussa, tai robotti, joka tutkii Kuuta itsekseen. Kuukulkijoita on ollut Neuvostoliitolla, Yhdysvalloilla ja Kiinalla:


title: Purserin lause

text: Purserin lause on geometriassa Ptolemaioksen lausetta yleistävä tulos ja Caseyn lauseen erikoistapaus, joka kuuluu seuraavasti:


title: Purserin lause

text: Olkoon O kolmion ABC ympäri piirretty ympyrä, ja a = BC, b = CA, c = AB. Olkoot t = AT, u = BU, v = CV tangenttien pituudet kärjistä A, B, C toiselle ympyrälle K. Tällöin at = bu + cv.


title: Purserin lause

text: Lauseen todistus on analoginen Ptolemaioksen lauseen kanssa. Välttämättömän osan todistus on annettu Art of Problem Solving -foorumilla.


title: Francesco Crispi

text: Francesco Crispi (4. lokakuuta 1819 Ribera, Sisilia – 12. elokuuta 1901 Napoli) oli italialainen poliitikko, joka toimi Italian pääministerinä vuosina 1887–1891 ja 1893–1896. Hänellä oli myös merkittävä rooli Italian yhdistymisessä vuonna 1860. Hän oli nuorempana radikaali tasavaltalainen, mutta kääntyi myöhemmällä urallaan monarkian kannattajaksi. Crispin itsevaltainen toiminta pääministerinä herätti paljon arvostelua, ja hänen uraansa tahrasivat skandaalit. Hänen toisen hallituksensa siirtomaavalloituspolitiikka epäonnistui surkeasti.


title: Francesco Crispi

text:
Sisiliasta kotoisin ollut Crispi toimi aluksi asianajajana Napolissa, jossa hänestä tuli kumouksellinen tasavaltalainen. Hän osallistui vuoden 1848 vallankumoukseen Sisiliassa ja toimi vallankumoushallinnon edustajakokouksessa, kunnes kuningas Ferdinand II vuonna 1849 palautti Bourbonien vallan Sisiliaan. Crispi pakeni tällöin Torinoon, jossa hän toimi lehtimiehenä. Kun hänen epäiltiin sekaantuneen Giuseppe Mazzinin vuoden 1853 vallankumousyritykseen Milanossa, hän joutui lähtemään kokonaan Italiasta, ensin Maltalle, sitten Ranskaan ja lopulta Mazzinin luo Lontooseen. Yhdessä Mazzinin johtamien tasavaltalaisten kanssa Crispi suunnitteli Italian yhdistymisen käynnistyvän Sisiliasta alkavalla kapinalla. Hän matkusti vuonna 1859 kahdesti väärällä passilla Sisiliaan valmistelemaan kansannousua. Hän myös suostutteli Giuseppe Garibaldin nousemaan toukokuussa 1860 maihin Sisiliassa tuhannen vapaaehtoisen kanssa ja avustamaan kansannousua. Garibaldin miehet saivat nopeasti koko saaren valtaansa. Kun Garibaldi julistautui Sisilian diktaattoriksi, Crispistä tuli hänen asettamansa hallituksen sisäministeri.
Kun Garibaldi valtasi pian myös Napolin, Crispi seurasi häntä ja toimi muutaman päivän ajan Garibaldin hallinnon ulkoministerinäkin. Tasavaltalainen Crispi joutui nyt vastakkain Sardinian kuningaskunnan pääministerin Camillo Cavourin kanssa, joka halusi liittää Garibaldin valtaamat Molempain Sisiliain kuningaskunnan alueet Sardinian kuninkaan alaisuuteen. Crispi joutui eroamaan, ja Cavourin toivoma yhdistäminen toteutettiin lokakuussa 1860, jolloin syntyi Italian kuningaskunta. Crispi valittiin 1861 Italian parlamenttiin Sisilian edustajana, jossa hän onnistui hankkimaan itselleen paljon vastustajia. Tultuaan siihen tulokseen, että Italian yhtenäisyys oli tasavaltalaisuutta tärkeämpää, hän ilmoitti 1864 hyväksyvänsä monarkian, ja rikkoi näin välinsä Mazzinin kanssa. Crispi perusteli kääntymystään kuuluisalla julistuksella: ”"Monarkia yhdistää meitä, tasavalta jakaisi meidät"”. Hän perusteli asiaa laajemmin seuraavana vuonna julkaisemassaan pamfletissa "Republica e monarchia".


title: Francesco Crispi

text: Crispistä tuli yksi perustuslaillisen vasemmiston johtajista, ja tämän ryhmän noustua valtaan hänet valittiin 1876 edustajainkamarin puhemieheksi. Seuraavana vuonna hän kiersi tapaamassa muiden Euroopan maiden johtajia, ja ystävystyttyään Otto von Bismarckin kanssa hän vakuuttui siitä, että Italian pitäisi liittoutua Saksan kanssa. Crispi kutsuttiin joulukuun 1877 lopussa Agostino Depretisin hallituksen sisäministeriksi Giovanni Nicoteran tilalle. Paavi Pius IX:n kuoltua hän sai kardinaalikollegion suostumaan konklaavin järjestämiseen Roomassa, mikä vahvisti Italian kuningaskunnan arvovaltaa. Crispi joutui eroamaan ministerinpaikalta jo maaliskuussa 1878 skandaalin seurauksena, kun hän joutui oikeuteen kaksinnaimisesta syytettynä. Tapaus loi myös pysyvän tahran hänen julkisuuskuvaansa. Oikeus kuitenkin vapautti hänet, sillä hänen ensimmäinen avioliittonsa katsottiin mitättömäksi muotovirheen takia.


title: Francesco Crispi

text:
Crispistä tuli uudelleen Depretisin hallituksen ulkoministeri huhtikuussa 1887, ja Depretisin pian kuoltua hän kohosi itse pääministeriksi 29. heinäkuuta samana vuonna, ottaen samalla itselleen myös sisä- ja ulkoministerin salkut. Häntä syytettiinkin diktatoriseen asemaan pyrkimisestä. Crispin hallitus toteutti liberaaleja uudistuksia, kuten kunnallisen äänioikeuden merkittävän laajennuksen, aluehallinnon tehostamisen ja julkisen hyväntekeväisyyden irottamisen kirkon valvonnasta. Oikeusministeri Giuseppe Zanardellin ansiosta kuolemanrangaistus lakkautettiin ja lakot laillistettiin. Kotimaisen tuotannon suojelemiseksi hallitus asetti protektionistisia tullimaksuja ja tariffeja, joiden seurauksena kulutustuotteiden hinnat kuitenkin nousivat. Ulkopolitiikassa Crispi teki hyvin epäsuosituiksi muodostuneita valintoja. Hän pyrki vahvistamaan vuonna 1882 solmittua kolmiliittoa Saksan ja Itävalta-Unkarin kanssa. Suhteet Ranskaan heikkenivät Ranskan vallattua Tunisian Italian nenän edestä, joten vuonna 1889 Crispin hallitus katkaisi kauppasopimusneuvottelut Ranskan kanssa ja kieltätyi osallistumasta Pariisin maailmannäyttelyyn samana vuonna. Ranska, Italian tärkein kauppakumppani, vastasi asettamalla italialaisia tuotteita vastaan tähdättyjä suojatulleja, joiden seurauksena maiden välinen kauppa supistui alle puoleen aiemmasta. Tämä pahensi Italiassa vallinnutta taloudellista kriisiä, jolloin monet tuotannon alat romahtivat hetkessä ja pankit kaatuivat. Tariffisota Ranskan kanssa jatkui vuoteen 1898. Kun Crispin hallitus suuren valtiontalouden alijäämän vuoksi joutui nostamaan veroja, se sai parlamentilta epäluottamuslauseen ja erosi 31. tammikuuta 1891.
Giovanni Giolittin hallituksen kaatumisen jälkeen Crispi palasi pääministeriksi 15. joulukuuta 1893. Tällä kertaa hallituksen talouspolitiikka oli menestyksekkäämpää. Hallitus kukisti kovin ottein sosialistisen fasci siciliani -liikkeen lietsoman kansannousun Sisiliassa. Crispi myös selvisi erään anarkistin toteuttamasta murhayrityksestä kesäkuussa 1894. Crispin maine tahrautui lisää, kun Giolittin joulukuussa 1894 julkistamat asiakirjat kytkivät hänet Banca Romana -pankin suureen lahjusskandaaliin. Crispi onnistui kuitenkin lykkäämään asian käsittelyn ja voittamaan kesäkuun 1895 parlamenttivaalit kyseenalaisia keinoja käyttämällä. Hän oli kuitenkin toimintansa seurauksena onnistunut hankkimaan paljon vihamiehiä, ja varsinkin radikaalipoliitikko Felice Cavallotti hyökkäili häntä vastaan. Crispin hallitus yritti kääntää huomion toisaalle pyrkimällä laajentamaan Italian siirtomaavaltaa Afrikassa. Muutamaa vuotta aiemmin Italia oli saanut valtaansa alueita Punaisenmeren rannalla, ja niistä oli muodostettu Eritrean siirtomaa. Nyt Italian armeija hyökkäsi Etiopiaan. Kenraali Oreste Baratierin komentamat italialaiset joukot kärsivät kuitenkin 1. maaliskuuta 1896 katastrofaalisen tappion etiopialaisille Adowan taistelussa, ja neljä päivää myöhemmin Crispi joutui eroamaan.


title: Francesco Crispi

text: Vuosina 1897–1898 edustajainkamarin asettama komitea tutki Crispin osallisuutta pankkiskandaaliin. Komitean raportissa arvosteltiin epätavanomaista menettelyä, jolla hän oli pääministerikautensa alussa lainannut pankista rahaa valtion tyhjentyneeseen salaisten menojen rahastoon, mutta mitään lainvastaista ei voitu osoittaa, ja parlamentti päätti olla nostamatta syytettä. Crispi jätti paikkansa edustajainkamarissa 1898, mutta hänet valittiin sinne melkein heti uudelleen Palermon edustajana.


title: Francesco Crispi

text: Kuollessaan vuonna 1901 Crispi oli kansainvälisellä tasolla tunnetuin italialainen valtiomies sitten Cavourin. Fasistien vallan aikana 1920–1930-luvuilla Crispiä juhlittiin Italiassa diktaattori Benito Mussolinin ”edeltäjänä” ja hänelle pystytettiin paljon muistomerkkejä. Tämän seurauksena hänen maineensa kärsi entuudestaan toisen maailmansodan jälkeen.


Karsinnat jalkapallon Euroopan-mestaruuskilpailuihin 2016 käynnistyvät syksyllä 2014. Lopputurnaukseen osallistuu 24 maajoukkuetta, jonne karsinnoista selviää 23 maata isäntämaa Ranskan lisäksi.


title: Karsinnat jalkapallon Euroopan-mestaruuskilpailuihin 2016

text: Karsintalohkojen arvonta suoritettiin Nizzassa 23. helmikuuta 2014. Arvonnassa arvottiin kahdeksan kuuden joukkueen lohkoa ja yksi viiden joukkueen lohko. Lohkojen kaksi parasta sekä paras kolmanneksi sijoittunut pääsevät suoraan kisoihin. Kolmanneksi parasta laskettaessa ei huomioida lohkoissa viimeiseksi sijoittuneita vastaan pelattuja otteluita. Muut kolmanneksi sijoittuneet pelaavat kaksiosaisen jatkokarsinnan, josta jokaisen otteluparin voittaja pääsee lopputurnaukseen.Kroatialta otettiin yksi piste pois sen kannattajien käyttäydyttyä rasistisesti ottelussa Italiaa vastaan.


text: *Serbia-Albania-ottelu keskeytettiin tilanteessa 0–0, tuomittiin Serbian voitoksi 3–0 ja samalla Serbialta vähennettiin kolme pistettä. Myöhemmin CAS muutti päätöksen siten, että ottelu tuomittiin Albanian 3-0 voitoksi Serbian pistevähennyksen jäädessä voimaan.


text: Jos lohkossa on kuusi joukkuetta, ei kolmanneksi ja kuudenneksi sijoittuneiden joukkueiden ottelua huomioida pisteytyksessä.


text: Play-off-kierrokselle osallistuvat lohkoissaan kolmanneksi sijoittuneet pois lukien eniten pisteitä kerännyt kolmanneksi sijoittunut, joka pääsee suoraan lopputurnaukseen. Joukkueet jaetaan kahteen arvontakoriin rankingin perusteella. Joukkueet arvotaan ottelupareihin. Otteluparit pelaavat keskenään kaksi ottelua, ja otteluparien voittajat etenevät lopputurnaukseen. Arvonta suoritettiin 18. lokakuuta 2015 Nyonissa.


text: Kori 1


text:
Kori 2
Ensimmäiset osaottelut pelattiin 12.-14. marraskuuta ja toiset osaottelut 15.-17. marraskuuta 2015.


title: Philadelphia Athletics (1890–1891)

text: Philadelphia Athletics oli lyhytikäinen yhdysvaltalainen baseballjoukkue, joka toimi kaikkiaan vain kahden kauden ajan.


title: Philadelphia Athletics (1890–1891)

text: Joukkue perustettiin vuonna 1890 nimellä "Philadelphia Quakers" ja se liittyi jäseneksi Players Leagueen, joka toimi vain yhden kauden. PL:n tultua lakkautetuksi joukkue siirtyi American Association -liigaan jossa se korvasi sääntörikkomusten takia liigasta erotetun Philadelphia Athletics -seuran ja otti käyttöönsä tämän kutsumanimen. AA:ssa joukkue voitti 73 ja hävisi 66 ottelua sijoittuen viidenneksi. Myös AA lakkautettiin kauden 1891 jälkeen, joukkueista neljä liittyi National Leagueen, muut ostettiin ulos. Athletics kuului jälkimmäiseen ryhmään ja se lopetti toimintansa.


title: Johannes IV (täsmennyssivu)

text: Johannes IV on ainakin seuraavien hallitsijoiden ja kirkonmiesten nimi:


title: Johannes III (täsmennyssivu)

text: Johannes III on ainakin seuraavien hallitsijoiden ja kirkonmiesten nimi:


title: Aune Krohn

text: Aune Ottilia Krohn, nimimerkki Kolmisointu, (6. maaliskuuta 1881 Helsinki – 16. tammikuuta 1967 Hattula) oli suomalainen kirjailija ja uskonnollisen kirjallisuuden suomentaja.


title: Aune Krohn

text: Vakaumuksellisena kristittynä Krohn teki nuorena työtä NNKY:n ja Kristillisen ylioppilasliiton piirissä. Hän oli myöhemmin evankelisen herätysliikkeen aktiivi ja piti uskonnollisia tilaisuuksia liikkeen toisen aktiivin Liisa Tarvon kanssa heidän yhteisessä kodissaan. Hän piti myös julkisia kristillisiä opetuspuheita. Hän työskenteli erityisesti vakaumuksensa mukaisen kirjallisuuden suomentajana. Krohnilta on jäänyt elämään Titanic-hymninä tunnetun virren "Nearer, my God, to Thee" ("Sua kohti, Herrani") suomennos. Sisarukset Aino ja Aune Krohn olivat läheisiä, mutta Aunen vakaumus erotti heitä, ja vakaumuksensa näkökulmasta Aune Krohn myös kritisoi sisarensa tuotantoa, mikä loukkasi tätä.


title: Aune Krohn

text: Naimattomana ja uskovaisena Aune Krohn vastasi perheen sairaan äidin hoidosta lähes kaksikymmentä vuotta tämän kuolemaan saakka. Hän kantoi vastuun myös Liisa Tarvosta tämän sairastaessa kroonista tuberkuloosia. Läheisen suhteen laatua on joskus pohdittu, mutta Aune torjui ajatuksen rakkaussuhteesta, vaikka oli joskus verrannut Liisa Tarvoa aviopuolisoon.


title: Aune Krohn

text: Vuorikurun mukaan sisarusten välit eivät olleet täysin auvoiset, vaikka sellaisen kuvan saattoi saada, sillä Aunen repliikeissä on havaittavissa sisarkateutta ilmentävää ironiaa. Aino Krohn on saanut sisarussuhteesta aineksia "Sudenmorsiamen" näytelmäversioon.


title: Aune Krohn

text: Krohnin vanhemmat olivat professori Julius Krohn ja hänen toinen puolisonsa Maria Wilhelmiina (Minna) Lindroos. Hänen täyssisarensa oli kirjailija Aino Kallas ja sisaruspuoliaan Julius Krohnin ensimmäisestä avioliitosta olivat kirjailija Helmi Setälä, säveltäjä Ilmari Krohn ja kansanrunouden tutkija ja professori Kaarle Krohn.


title: Johannes II (täsmennyssivu)

text: Johannes II on ainakin seuraavien hallitsijoiden ja kirkonmiesten nimi:


Valtion tieto- ja viestintätekniikkakeskus Valtori tuottaa valtionhallinnon toimialariippumattomat ict-palvelut sekä korkean varautumisen ja turvallisuuden vaatimukset täyttäviä tieto- ja viestintäteknisiä palveluja ja integraatiopalveluja. Valtorin asiakkaina ovat kaikki valtionhallinnon organisaatiot. Tavoitteena on yhtenäiset, tietoturvalliset ja laadukkaat palvelut valtionhallinnossa.


title: Valtion tieto- ja viestintätekniikkakeskus Valtori

text: Toimialariippumattomilla ict-palveluilla tarkoitetaan palveluita, joiden tuottaminen tai järjestäminen ei vaadi merkittävää toimialakohtaista osaamista ja jotka perustuvat yleisesti käytettyihin laite- ja ohjelmistoratkaisuihin ja -teknologioihin.


text: Valtori on valtiovarainministeriön hallinnonalalla toimiva palvelukeskus ja valtion virasto. Sen toiminta perustuu Lakiin valtion yhteisten tieto- ja viestintäteknisten palveluiden järjestämisestä (1226/2013) ja Lakiin julkisen hallinnon turvallisuusverkkotoiminnasta (10/2015) sekä Valtioneuvoston asetukseen hallinnon turvallisuusverkkotoiminnasta (1109/2015) ja Valtioneuvoston asetukseen Valtion yhteisten tieto- ja viestintäteknisten palveluiden järjestämisestä (132/2014) .


text: Valtori aloitti toimintansa vuoden 2014 alussa. Valtorilla työskentelee noin 1 100 eri alojen asiantuntijaa ja ammattilaista. Henkilöstöä on yli 30 paikkakunnalla eri puolilla maata. Henkilöstöltään suurin toimipaikka on Helsingissä. Päätoimipaikka on Jyväskylässä. Valtorin toimitusjohtajana on vuodesta 2016 alkaen toiminut diplomi-insinööri Pasi Lehmus. Hänen edeltäjänään toimi filosofian maisteri Kari Pessi.


title: Vapaaehtoinen lapsettomuus

text: Vapaaehtoinen lapsettomuus tarkoittaa tietoista päätöstä jäädä lopullisesti lapsettomaksi. Vapaaehtoisesti lapseton kokee elämäntapansa olevan tärkeä osa omaa identiteettiään ja minäkuvaansa. Vapaaehtoisesti lapsettomat eivät useinkaan koe valintaansa valinnaksi, vaan pitävät sitä synnynnäisenä ominaisuutena ja itsestäänselvyytenä.


title: Vapaaehtoinen lapsettomuus

text: Osa vapaaehtoisesti lapsettomista hankkii sterilisaation. Vapaaehtoinen lapsettomuus on melko harvinaista, mutta on yleistynyt viime aikoina.


title: Vapaaehtoinen lapsettomuus

text: Vapaaehtoisesti lapsettomasta käytetään nimitystä "vela"; lyhenne tulee sanoista vapaaehtoisesti lapseton.


title: Vapaaehtoinen lapsettomuus

text: Englannin kielessä vastaava ilmaisu on "childfree". Tällöin tarkoituksena on korostaa, ettei lapsettomilta puutu mitään, vaan he ovat vapaita lapsista. Englanninkielisen termin otti ensimmäisenä käyttöön National Organization for Non-Parents -järjestö vuonna 1972.


title: Vapaaehtoinen lapsettomuus

text: Väestöliiton tekemän tutkimuksen mukaan vapaaehtoisesti lapsettomina itseään pitää noin 3–5 prosenttia suomalaisista, miehistä hiukan useampi kuin naisista. Vuonna 2015 tehdyn tutkimuksen mukaan luku oli 14 prosenttia 20–34-vuotiaista.


title: Vapaaehtoinen lapsettomuus

text: Vapaaehtoisesti lapsettomat ovat tavallista useammin perheen esikoisia tai ainoita lapsia. Vapaaehtoinen lapsettomuus on yleisempää kaupungeissa ja pääkaupunkiseudulla. Vapaaehtoinen lapsettomuus on yleisempää ei-parisuhteessa elävien keskuudessa, mutta parisuhteessa elävistä kahdeksan prosenttia ei aio tehdä lapsia.


title: Vapaaehtoinen lapsettomuus

text: Vapaaehtoinen lapsettomuus on monipuolinen ilmiö ja päätöksen teon taustalla olevien tekijöiden kirjo on laaja. Osa vapaaehtoisesti lapsettomista tietää jo ihan pienestä asti tai sitten nuoruudestaan varmaksi sen, ettei koskaan tule haluamaan lasta.


title: Vapaaehtoinen lapsettomuus

text: Vapaaehtoisesti lapsettomien on havaittu perustelevan lapsettomuuden valintaansa kahdesta näkökulmasta: joko lapsettomuus nähtiin vetovoimaisena tai äitiys luotaantyöntävänä.


title: Vapaaehtoinen lapsettomuus

text: Ihminen voi valita lapsettomuuden esimerkiksi, koska ei tahdo parisuhdetta, lasta, ekologisista syistä, tai koska vastustaa ydinperhemallia. Vapaaehtoisesti lapseton voi kokea lapsiperhe-elämän vastenmieliseksi. Osa voi kokea ajatuksen lapsen hoidosta liian raskaaksi. Hän voi kokea tiedossaan olevien perheellisten parisuhteet onnettomiksi ja kammoksua lapsiin liittyviä huolen tunteita.


title: Vapaaehtoinen lapsettomuus

text: Lapsuudessa koettu perheväkivalta voi olla myös yksi syy. Koulukiusaaminen voi myös vaikuttaa. Ihminen voi katsoa, ettei itse sovi vanhemmaksi. Osa sanoo syyksi sen, etteivät ole keksineet syytä sille miksi lapsia kannattaisia hankkia.


title: Vapaaehtoinen lapsettomuus

text: Muita syitä lapsettomuuteen voivat olla perinnölliset terveysongelmat. Feminististen näkemysten on todettu laskevan syntyvyyttä. Vastenmielisyyden tunne lapsia kohtaan ja raskauden pelko voivat olla syynä vapaaehtoiseen lapsettomuuteen.


title: Vapaaehtoinen lapsettomuus

text: Valintaan voi vaikuttaa työttömyys tai sen uhka. Urasuuntautuminen voi olla yksi syy. Matala koulutustaso tai huono palkka voivat myös olla syitä. Osa nuorista aikuisista voi kokea, ettei ole valmis vanhemmuuteen vaikka omistusasunto, vakituinen työ ja parisuhde olisikin.


title: Vapaaehtoinen lapsettomuus

text: Vapaaehtoisesti lapseton voi myös katsoa lisääntymisen olevan itsekästä, ja he voivat kokea vanhemmuuden sosiaalisesti ja emotionaalisesti rajoittavana tekijänä.


title: Vapaaehtoinen lapsettomuus

text: Vapaaehtoinen lapsettomuus voi kuulua individualistiseen elämäntapaan. Henkilökohtainen vapaus ja itsenäisyys koetaan tärkeiksi, eikä vapaaehtoisesti lapseton välttämättä koe tarvitsevansa lasta tullakseen onnelliseksi. Osa vapaaehtoisesti lapsettomista kokee tarvitsevansa paljon omaa aikaa, rauhaa, hiljaisuutta ja viihtyvänsä paremmin itsekseen, mutta toiset haluavat matkustaa ja katsovat, että lapsi estäisi sen.


title: Vapaaehtoinen lapsettomuus

text: Vapaaehtoisesti lapseton voi kokea niin sanotun vauvakuumeen täysin itselleen vieraaksi asiaksi. Vapaaehtoisesti lapseton ei välttämättä koe minkäänlaista hoivaviettiä vauvoja ja lapsia kohtaan, eikä pidä niitä söpöinä. Osa vapaaehtoisesti lapsettomista suuntaa hoivaviettinsä lemmikkeihin ja monet ovatkin eläinrakkaita.


title: Vapaaehtoinen lapsettomuus

text: Vapaaehtoisen lapsettomuuden taustalla ei yleensä ole lapsiin kohdistuva viha, vaan monet ovat tekemisissä lasten kanssa joko työn, sukulaisten tai ystävien perheen kautta.Vapaaehtoisesti lapseton voi kokea lapsen enemmänkin uhkana sekä rajoitteena elämälleen ja erityisesti naiset voivat kokea lapsen uhkaksi identiteetilleen, kun miehet taas ajattelevat lapsen olevan taakka, joka pitää elättää ja joka sitouttaa kielteisessä mielessä kotiin.


title: Vapaaehtoinen lapsettomuus

text: Taustalla voi myös olla joutuminen uskonnon uhriksi. Vapaaehtoisesti lapsettoman oma uskonnollisuus voi olla vähäinen. Joissain tapauksissa kyse on kuitenkin vahvasta uskonnollisuudesta, jolle omistaudutaan uskonnollisesti suuntautuneen työn kautta ja vahvistusta lapsettomuuteen haetaan uskonnollisista teksteistä.


title: Vapaaehtoinen lapsettomuus

text: Tutkittaessa vapaaehtoisesti lapsettomien persoonallisuutta, he saivat sovinnollisuudessa ja ulospäinsuuntautuneisuudessa matalammat pisteet, kuin ne jotka halusivat tai joilla oli jo lapsia. Itsenäisyyden piirteissä vapaaehtoisesti lapsettomat saivat korkeammat pisteet, kuin vertailuryhmä. Vapaaehtoista lapsettomuutta on perusteltu persoonallisuuden piirteillä, kuten ahdistuneisuudella, introversiolla, herkkyydellä ja perfektionismilla sekä kärsimättömyydellä, joita ei pidetty vanhemmille sopivina piirteinä.


title: Vapaaehtoinen lapsettomuus

text: Norjalaistutkimus vuodelta 2012 toteaa, että lapseton on usein varsin onnellinen yksilö. Mielenterveysongelmien ei ole todettu tanskalaisessa tutkimuksessa vuonna 2012 olevan sen yleisempiä lapsettomilla, kuin lapsen saaneillakaan, mutta lapsettomuuden on todettu lisäävän kuolleisuutta.


title: Vapaaehtoinen lapsettomuus

text: Yhdysvaltalaisessa tutkimuksessa vuonna 2017 vapaaehtoisen lapsettomuuden on todettu herättävän amerikkalaisissa voimakkaita ennakkoluuloja.Yhdysvalloissa vuonna 2005 julkaistun haastattelututkimuksen mukaan miehet mainitsivat naisia useammin lapsettomuuden syyksi myös lasten hankkimisen vaatimat taloudelliset ja muut uhraukset. Ulkomaisissa tutkimuksissa korkean koulutuksen ja lapsettomuuden välillä on todettu olevan yhteys.


title: Vapaaehtoinen lapsettomuus

text: Psykologi Satoshi Kanazawa London School of Economicsista esitti vuonna 2013, että vähäinen äidinvaisto on yhteydessä korkeaan älykkyysosamäärään.


title: Vapaaehtoinen lapsettomuus

text: Lundin yliopiston tutkimus vuodelta 2017 toteaa lapsen tekemättä jättämisen olevan merkittävin yksilötason ekoteko erityisesti suuren hiilijalanjälken maissa.


title: Vapaaehtoinen lapsettomuus

text: Suomessa vapaaehtoista lapsettomuutta on tutkittu vähän. Tutkimuksessa on yleensä kiinnitetty huomiota vain joihinkin vapaaehtoisen lapsettomuuden puoliin ja se on keskittynyt suurimmalta osin lääketieteeseen, jossa lapsettomuus on perinteisesti nähty vain hoitoa vaativana ongelmana.


title: Vapaaehtoinen lapsettomuus

text: Väestöliiton tutkimuksen mukaan vapaaehtoiseen lapsettomuuteen vaikuttavat sopivan kumppanin puute, epävarmuus tulevaisuudesta ja pitkät opiskeluajat.[30] Useiden tutkijoiden ja myös Väestöliiton kanta on se, että valtio ei voi eikä sen pidä puuttua ihmisten perhesuunnitelmiin. Väestöliitosta on arveltu että ympäristösyyt toimivat ikään kuin hyvänä selityksenä vapaaehtoiselle lapsettomuudella.


title: Vapaaehtoinen lapsettomuus

text: Suomalaisessa aikuisuutta koskeneessa tutkimuksessa vapaaehtoista lapsettomuutta on hiukan käsitelty yhtenä aikuisuuden piirteenä vuonna 2015. Suomalaistutkimuksen mukaan vapaaehtoisesti lapsettomien ja lapsen tehneiden arvomaailmalla ei ole juurikaan eroa ja ajatus vapaaehtoisesti lapsettomasta itsekkäänä uraohjuksena on myytti.Suomalaisten tutkimusten mukaan lapsettomuuden on todettu olevan yleisempää pienituloisten keskuudessa.


title: Vapaaehtoinen lapsettomuus

text: Suomessa vapaaehtoisesta lapsettomuudesta on valmistunut yliopistoista ainakin kaksitoista pro gradu-työtä sosiologian yhteiskuntapolitiikan, kasvatustieteen ja sosiaalitieteiden aloilta sekä kaksi ammattikorkeakoulun opinnäytetyötä sosiaalialalta.


title: Vapaaehtoinen lapsettomuus

text: Näiden lisäksi vapaaehtoista lapsettomuutta on käsitelty myös folkloristiikan pro gradu-työssä, joka käsittelee lapsettomuutta yleisellä tasolla. Vapaaehtoista lapsettomuutta on sivuttu myös gradussa, joka käsittelee yhteiskunnallisia tekijöitä lasten hankinnassa.


title: Vapaaehtoinen lapsettomuus

text: Vapaaehtoisesti lapsettomille on perustettu vuonna 2012 oma yhdistys, Vapaaehtoisesti Lapsettomat ry.


title: Vapaaehtoinen lapsettomuus

text: Yhdistyksen tarkoituksena on antaa vertaistukea toisille veloille, lisätä julkista keskustelua asiasta, edistää vapaaehtoisesti lapsettomien asemaa ja tasa-arvoa yhteiskunnassa ja laajentaa käsitystä perinteisestä perhemallista. Yhdistys haluaa tehdä asiastaan hyväksytyn ja julkisen, väheksymättä perinteisiä perhemalleja, vihaamatta tai arvostelematta ketään. Yhdistys on koettu vapaaehtoisesti lapsettomien keskuudessa tärkeäksi.


title: Vapaaehtoinen lapsettomuus

text: Vuonna 2013 Vapaaehtoisesti Lapsettomat ry vaati julkisessa kannanotossa steriloimislain ikärajan laskemista 25 vuoteen, kuten on muissa Pohjoismaissa. Steriloimislain muuttamisesta aloitettiin keväällä 2017 kansalaisaloite "Steriloimislain ikäraja pohjoismaiseksi eli 25 vuotta ja lapsiluvuksi kaksi lasta", jossa edustajina oli Vapaaehtoisesti Lapsettomat ry:n jäseniä. Se ei saanut juuri huomiota mediassa, ja kannatusilmoituksia kertyi vain 2 723 puolen vuoden aikana.


title: Vapaaehtoinen lapsettomuus

text: Yhdistys ajaa lapsettomien etua asuntopolitiikassa. Se on kiinnittänyt huomiota myös lapsettomien kohteluun sosiaaliturvan piirissä.


title: Vapaaehtoinen lapsettomuus

text: Vapaaehtoisesti Lapsettomat ry toteutti vuonna 2012 tunti vanhukselle-kampanjan, joka sai jonkin verran huomiota mediassa. Kampanjalla pyrittiin vähentämään vapaaehtoisesti lapsettomiin kohdistuvia ennakkoluuloja, mutta sillä haluttiin myös kannustaa viettämään aikaa yksinäisten vanhusten luona.


title: Vapaaehtoinen lapsettomuus

text: Vapaaehtoisesti lapsettoman tiedot ehkäisystä ovat usein hyvät. Osa vapaaehtoisesti lapsettomista on kokenut abortin, osa suhtautuu aborttiin kielteisesti uskonnollisin perustein, ja osalle abortin tekeminen olisi itsestäänselvyys, mikäli tulisi raskaaksi.


title: Vapaaehtoinen lapsettomuus

text: Osa vapaaehtoisesti lapsettomista hankkii sterilisaation. Suomessa ikäraja on kolmekymmentä vuotta, toisin kuin muissa Pohjoismaissa, joissa se on 25 vuotta, paitsi Tanskassa voi saada sterilisaation 18-24-vuotiaana kuuden kuukauden harkinta-ajan jälkeen. Vapaaehtoisesti lapsettomat katsovat tämän olevan vanhanaikaista ja itsemääräämisoikeutta rajoittavaa.


title: Vapaaehtoinen lapsettomuus

text: Yksittäiset poliitikot ovat satunnaisesti painostaneet ihmisiä lapsentekoon. Heitä ovat olleen keskustan Matti Vanhanen, Eeva-Maria Maijala ja Liisa Hyssälä sekä SDP:n Antti Rinne. Vapaaehtoisesti lapsettomat ovat katsoneet tämän loukkaavaksi.


title: Vapaaehtoinen lapsettomuus

text: Ennen sota-aikoja oltiin vaatimassa, että naisen pitää tehdä kuusi lasta, jotta kansakunta säilyy elinvoimaisena ja sotien jälkeen vaadittiin tekemään vielä neljäs lapsi isänmaalle.


title: Vapaaehtoinen lapsettomuus

text: Yhteiskunta kannustaa lasten tekoon erilaisin poliittisin tukitoimin ja samalla normalisoi lapsiperheen yhteiskunnan perusyksikkönä, jolloin vapaaehtoisesti lapsettomatkin osallistuvat tukitoimiin verovaroin.


title: Vapaaehtoinen lapsettomuus

text: Myös rakennuspolitiikan kohdalla on nähty ongelmia, mikä on käytännössä tarkoittanut sitä, että perheasuntoja väitetään rakennettavan liikaa.


title: Vapaaehtoinen lapsettomuus

text: Vapaaehtoisesti lapsettomat ovat usein arvomaailmaltaan liberaaleja ja pitävät ympäristö- sekä eläinoikeusasioita tärkeinä.


title: Vapaaehtoinen lapsettomuus

text: Lasten hankinta näyttäytyy useimmille ihmisille asiana, jota ei edes osata kyseenalaistaa ja tämän vuoksi lapsettomaksi jäämistä ei edes ymmärretä ajatella vaihtoehtona. Tästä johtuu se, että vapaaehtoinen lapsettomuus aiheuttaa toistuvasti ihmettelyä, jolloin ihmiset voivat stigmatisoida vapaaehtoisen lapsettomuuden, sillä heidän valintaansa ei pidetä sosiaalisen normin mukaisena.


title: Vapaaehtoinen lapsettomuus

text: Vapaaehtoisesti lapsettomat ovat kohdanneet vähättelyä elämäntapansa vuoksi, yleensä se on ilmennyt siinä, että heidän oletetaan muuttavan mielensä. Usein väitetään, että sopivan puolison löytyessä muuttuu mieli myös lastenteon suhteen.


title: Vapaaehtoinen lapsettomuus

text: Vapaaehtoisesti lapsettomat joutuvat muita useammin perustelemaan omaa valintaansa. Vapaaehtoisen lapsettomuuden on katsottu olevan enemmän naisia koskeva kysymys, koska äitiys ja naiseus liitetään mielikuvissa voimakkaasti toisiinsa. Vapaaehtoisesti lapsettomien naiseus on kiistetty ja on syytetty, että he eivät ole oikeita naisia. Vapaaehtoisesti lapseton nainen saa usein osakseen enemmän vihaa, kuin vapaaehtoisesti lapseton mies. Vapaaehtoisesti lapsettomat joutuvat joskus myös häirinnän, syyllistämisen, painostuksen ja vihapuheen kohteeksi.


title: Vapaaehtoinen lapsettomuus

text: Vapaaehtoinen lapsettomuus voi vaikeuttaa parisuhteen muodostamista. Vapaaehtoinen lapsettomuus voi johtaa etääntymiseen sukulaisista, jos sukulaiset eivät ymmärrä ottaa valintaa tosissaan. Joskus vanhemmat kuvittelevat tyttärensä lapsettomuuden johtuvan huonosta kasvatuksesta ja epäonnistumisestaan äitinä, mutta omien vanhempien suhtautuminen saattaa olla kuitenkin myönteisempää, kuin muiden sukulaisten. Vapaaehtoinen lapsettomuus voi vaikeuttaa ystävyyssuhteita tai katkaista niitä.


title: Vapaaehtoinen lapsettomuus

text: Yleisin vapaaehtoisesti lapsettomia vastaan esitetyn kritiikin sisältö on se, että he eivät tuota lisää veronmaksajia, heidän väitetään vihaavan lapsia ja olevan itsekkäitä. Vapaaehtoista lapsettomuutta pidetään luonnottomuutena, tunteettomuutena, outona tai kypsymättömyytenä. Heidän väitetään katuvan valintaansa myöhemmin. Suhtautuminen on joissain tapauksissa ollut ihailevaa tai kadehtivaa silloin, kun vapaaehtoiseen lapsettomuuteen on liitetty huolettomuus ja päätös vapaaehtoisesta lapsettomuudesta hyväksytään herkemmin, jos vapaaehtoisesti lapsettoman katsotaan olevan hieman erilainen ihminen, jonka elämä on tavallisesta poikkeavampaa tai merkityksellisempää.


title: Vapaaehtoinen lapsettomuus

text: Vapaaehtoisesti lapsettomia on leimattu myös mielenhäiriöisiksi. Heitä on pidetty myös kylminä ja oletetaan, että he viettävät holtitonta bile-elämää. Yleinen kysymys on myös se, kuka heitä hoitaa, kun he ovat vanhoja.Vapaaehtoisesti lapsettoman syliin saatetaan nostaa väkisin lapsi tai selityksiä lapsettomuuteen voidaan tivata aggressiivisesti. Vapaaehtoisesti lapsettomien seksuaalisuudesta ja seksielämästä kysellään ja sitä arvostellaan.


title: Vapaaehtoinen lapsettomuus

text: Vapaaehtoisesti lapsettomille tarjotaan yhteiskunnan suunnalta vain kahta roolia, surijan ja itsekkään. Sen on todettu ärsyttävän myös ihan tuntemattomia.


title: Vapaaehtoinen lapsettomuus

text: Toisaalta tutkimusten mukaan näyttää siltä, että suomalaiset suhtautuvat suvaitsevaisesti vapaaehtoiseen lapsettomuuteen. Kuitenkin noin 70 % pitää vapaaehtoisesti lapsettomien parien yleistymistä huonona asiana.


title: Vapaaehtoinen lapsettomuus

text: Työpaikoilla suhtautuminen vapaaehtoiseen lapsettomuuteen on usein myönteistä ja vapaaehtoisesti lapsettomia pidetään joustavina ja ahkerina työntekijöinä, jotka ovat vähän poissa. Ongelmaksi on koettu, että joillain työpaikoilla äidit ja isät saavat valita loma-aikansa ensin ja lapsettomia pyydetään jäämään ylitöihin.Työnantajat ovat joissain tapauksissa kyselleet mahdollisesta lastenteosta ja kun vastaus on ollut kielteinen, siihen on suhtauduttu epäuskoisesti.


title: Vapaaehtoinen lapsettomuus

text: Päivähoitoalalla on esiintynyt suoranaista syrjintää työnantajan pitäessä saman koulutuksen omaavia perheellisiä työntekijöitä pätevämpinä kuin lapsettomia ja lastensuojetyössä on tullut vastaan tilanteita, joissa perhe on kyseenalaistanut työntekijän ammattitaidon lapsettomuuden perusteella huostaanoton yhteydessä. Lapsettomiin on kohdistunut syrjintää siltä osin, ettei aikataulutus jousta heidän vuokseen.


title: Vapaaehtoinen lapsettomuus

text: Lääkärit suhtautuvat joskus kielteisesti vapaaehtoisesti lapsettomien sterilisaatio-hankkeisiin. Joissain tapauksissa lääkäri on ollut asiaton tai kieltäytynyt täysin kirjoittamasta lähetettä.


title: Vapaaehtoinen lapsettomuus

text: Lääkärit ovat vaatineet sterilisaatiota haluavalta naiselta aviomiehen suostumusta toimenpiteeseen ja joskus siviilisäädylläkään ei ole ollut lääkäreille niin väliä, vaikka laissa puhutaan nimenomaan aviopuolisoista. Osa lääkäreistä nostaisi 30 vuoden ikärajaa ylemmäksi ja vetoaa vaatimuksessaan katumisriskiin. Jotkut lääkärit vastustavat sterilisaatiolain ikärajan laskua.


title: Vapaaehtoinen lapsettomuus

text: Toisinaan lääkäri ainoastaan kysyy, että ymmärtääkö potilas toimenpiteen lopullisuuden.


title: Vapaaehtoinen lapsettomuus

text: Suhtautumisen on todettu olevan myönteisintä Skandinaviassa sekä Länsi-Euroopassa, mutta kielteisintä se on Itä-Euroopassa. EU-maissa keskimäärin neljä prosenttia miehistä ja kolme prosenttia naisista piti lapsettomuutta ihanteenaan. Britanniassa syntyi pääministerikilpailun loppuvaiheilla poliittinen kohu pääministeri Theresa Mayn lapsettomuudesta. Venäjällä vapaaehtoinen lapsettomuus on haluttu kieltää lainsäädännöllä.


title: Vapaaehtoinen lapsettomuus

text: Vapaaehtoisesti lapsettomat kokevat ympäristön asenteet ja toistuvat kyselyt lapsista usein kielteisesti. Vapaaehtoisesti lapsettomat ovat usein väsyneitä toistuviin kyselyihin, joutumiseensa selittelemään valintaansa, kyllästyneitä lapsenteon luonnollistamiseen ja siihen, että joutuivat jatkuvasti painottamaan päätöksensä pysyvyyttä. He kokevat kyselyt valintojensa väheksymisenä ja aliarvioimisena.


title: Vapaaehtoinen lapsettomuus

text: Vapaaehtoisesti lapsettomilla itsellään on todettu olevan kaksi strategiaa selviytyä ihmisten suhtautumisesta johtuvista tilanteista, jotka ovat erilaisuuden kieltäminen ja erilaisuuden hyväksyminen. Erilaisuutensa kieltäjät voivat lykätä lastenhankintaa antaen toisten kuvitella, että he joskus hankkivat lapsia. He voivat myös kieltää ympäristöstä heijastuvat syytökset itsekkyydestä ja siitä, että he eivät pidä lapsista. Erilaisuutensa hyväksyjät taas näkevät oman erilaisuutensa etuna suhteessa niihin, joilla on lapsia. Lastenhankinta voi heidän näkemyksensä mukaan näyttäytyä alistumisena sosiaalisille normeille. He saattavat myös pitää vanhempia onnettomina ja ajatella heidän kielteisen suhtautumisen vapaaehtoista lapsettomuutta kohtaan johtuvan kateudesta.


title: Vapaaehtoinen lapsettomuus

text: Heillä on todettu myös kolme strategiaa, joilla he ylläpitävät myönteistä identiteettiä: stigmojen vastustus, minimointi ja välttely. Vastustus viittaa vapaaehtoisesti lapsettoman statuksen esittämisen ihailtavana, mimimointi viittaa selityksiin, joilla kavennetaan poikkeamista ja välttely ilmenee selittelyä vaativien tilanteiden karttamisena.


title: Vapaaehtoinen lapsettomuus

text: Vapaaehtoinen lapsettomuus on saanut mediassa näkyvyyttä, mutta media välittää perhe-elämästä edelleenkin kuvaa sosiaalisena normina. Media on keskittynyt tuomaan vapaaehtoista lapsettomuutta esiin erilaisuutena sen sijaan, että se nähtäisiin vain yhtenä ihmisen ominaisuutena. TV-sarjoissa ja elokuvissa nähdään usein juoni, jossa nuoren naisen on mahdollista poiketa yhteiskunnan normeista, kunhan hän lopulta palaa valtavirtaan eli menee naimisiin ja saa lapsia.


title: Vapaaehtoinen lapsettomuus

text: Paine lasten tekoon on suurempi median ja yhteiskunnan, kuin oman perheen puolelta. Journalismi, jossa ollaan huolissaan syntyvyyden laskusta ja kansantaloudesta, on ollut nousussa. Kärjistämällä saa vetäviä otsikoita, mutta samalla sen on todettu lisäävän syyttelyä lapsettomia kohtaan.


title: Vapaaehtoinen lapsettomuus

text: Yleisesti ottaen vapaaehtoiseen lapsettomuuteen liittyvät julkaisut ovat usein epävirallista materiaalia, kuten blogeja tai tarinajournalismia.


title: Vapaaehtoinen lapsettomuus

text: Evankelis-luterilaisen kirkon materiaalit eivät sisällä juuri mitään vapaaehtoisesta lapsettomuudesta, mikä on herättänyt myös kritiikkiä.


title: Xu Wenlong

text: Xu Wenlong (s. 27. tammikuuta 1987) on kiinalainen maastohiihtäjä. Hän on kilpaillut maailmancupissa vuodesta 2007. Xu sijoittui Vancouverin olympialaisissa 2010 joukkuesprintin yhdeksänneksitoista ja henkilökohtaisen sprintin 68:nneksi. Sotšin olympialaisissa 2014 hän sijoittui viimeiseksi eli 60:nneksi 50 kilometrin vapaan hiihtotavan kilpailussa. Hän sai kilpailun loppupuolella rajuja lihaskramppeja reisiinsä.


title: Xu Wenlong

text: Xun paras maailmancupin osakilpailusijoitus on 23. 15 kilometrin hiihdossa Changchunissa 2007.


title: Aaron Blunck

text: Aaron Blunck (s. 12. huhtikuuta 1996) on yhdysvaltalainen freestylehiihtäjä. Hän osallistui Sotshin talviolympialaisiin 2014 ja hän voitti kultaa freestylehiihdon MM-kisoissa 2017 half-pipesta.


title: Sándor Ferenczi

text: Sándor Ferenczi (vuoteen 1879 Fränkel; 7. heinäkuuta 1873 Miskolc, Itävalta-Unkari – 22. toukokuuta 1933 Budapest, Unkari) oli unkarilainen lääkäri ja psykoanalyytikko, joka teki läheistä yhteistyötä Sigmund Freudin kanssa.


title: Sándor Ferenczi

text: Sándor Ferenczin vanhemmat kustantaja Baruch Fränkel ja Rosa o.s. Eibenschütz olivat puolanjuutalaisia, ja isä unkarilaisti nimensä vuonna 1879 muotoon Bernát Ferenczi. Perheeseen syntyi yksitoista lasta, ja Sándor kuului nuorimpiin. Isä kuoli varhain ja perhe jäi äidin elätettäväksi.


title: Sándor Ferenczi

text: Sándor Ferenczi opiskeli Budapestin protestanttisessa koulussa ja ylioppilaaksi tultuaan siirtyi Wienin yliopistoon opiskelemaan lääketiedettä. Valmistuttuaan vuonna 1894 hän työskenteli neurologina Budapestissä. Hän tutustui Sigmund Freudin kirjoituksiin jo ennen kuin tapasi tämän vuonna 1908 ja ryhtyi tämän oppilaaksi. Peter Gayn mukaan Ferenczi kärsi koko ikänsä kyltymättömästä rakkaudenkaipuusta, koska hän oli lapsena jäänyt sisarustensa varjoon, ja hän pyrki tekemään Freudista itselleen isähahmon.


title: Sándor Ferenczi

text: Sándor Ferenczi kuului aikansa tuotteliaimpiin psykoanalyytikkoihin. Hän toimi Kansainvälisen Psykoanalyyttisen Yhdistyksen (IPV) puheenjohtajana vuodet 1918–1919, ja hän perusti Unkarin Psykoanalyyttisen Yhdistyksen. Ferenczi pyrki kehittämään psykoanalyyttisen terapian tekniikkaa aktiivisempaan suuntaan yhdessä Otto Rankin kanssa, mutta Freud suhtautui varauksellisesti hänen uudistuksiinsa, ja heidän välinsä alkoivat viiletä 1920-luvulla. Lisäksi Ferenczi arvioi mielisairauksien etiologiaa toisin kuin Freud ja piti ulkoisia traumoja ratkaisevina ja tavallaan elvytti viettelyteorian, josta Freud oli luopunut 1890-luvulla.


title: Sándor Ferenczi

text: Ferenczi toimi koulutusanalyytikkona, ja hänen potilaisiinsa kuuluivat muiden muassa Michael Balint, Melanie Klein, Géza Róheim ja Clara Thompson. Jacques Lacanin koulukunta on suhtautunut häneen myötämielisesti, samoin amerikkalaisen suhdepsykoanalyysin () koulukunta.


title: 2014 FIFA World Cup (videopeli)

text: 2014 FIFA World Cup on EA Canadan kehittämä ja EA Sportsin huhtikuussa 2014 julkaisema jalkapalloaiheinen urheilupeli, jonka aiheena ovat jalkapallon maailmanmestaruuskilpailut 2014. Pelissä on kaikki FIFA:n maajoukkueet lukuun ottamatta Bhutania, Bruneita, Guamia, Mauritaniaa ja Etelä-Sudania, jotka eivät osallistuneet karsintoihin. Pelissä on myös kaikki kisojen stadionit.


title: 2014 FIFA World Cup (videopeli)

text: Nämä joukkueet ovat pelissä.